REPUBLIKA SRBIJA

NARODNA SKUPŠTINA

Odbor za administrativno - budžetska i

mandatno - imunitetska pitanja

03 broj: 400-2660/19

28.10. 2019. godine

B e o g r a d

PREDLOG

SKUPŠTINSKOG BUDžETA

ZA 2020. GODINU

Beograd, 2019. godine

SKUPŠTINSKI BUDžET ZA 2020. GODINU

Član 1.

Ovim predlogom skupštinskog budžeta za 2020. godinu utvrđuje se obim potrebnih sredstava za finansiranje nadležnosti Narodne skupštine za 2020. godinu, u skladu sa budžetskim klasifikacijama utvrđenim Zakonom o budžetskom sistemu.

Član 2.

Rashodi i izdaci Narodne skupštine za 2020. godinu utvrđuju se u ukupnom iznosu od 3.283.924.000 dinara. Utvrđeni iznos rashoda finansiraće se iz budžeta Republike Srbije.

Član 3.

Utvrđeni iznos ukupnih rashoda sastoji se od:

**FUNKCIJA** 110 - Izvršni i zakonodavni organi, finansijski i fiskalni poslovi i spoljni poslovi

**Program**: 2101 - Politički sistem - zakonodavna vlast

**Svrha programa**: Narodna skupština je najviše predstavničko telo i nosilac ustavotvorne i zakonodavne vlasti u Republici Srbiji, koja u okviru svojih nadležnosti vrši: predstavničku, zakonodavnu, izbornu i kontrolnu funkciju.

**Pravni osnov za sprovođenje programa:** Članom 4. Ustava Republike Srbije utvrđeno je načelo podele vlasti na tri grane: zakonodavnu, izvršnu i sudsku.

Čl. 98 - 110. Ustava utvrđen je položaj, nadležnost, sastav Narodne skupštine, izbor narodnih poslanika i konstituisanje Narodne skupštine, položaj narodnih poslanika, imunitet narodnog poslanika, predsednik i potpredsednici Narodne skupštine, način odlučivanja u Narodnoj skupštini, zasedanja Narodne skupštine, pravo predlaganja zakona, referendum i raspuštanje Narodne skupštine.

Zakonom o Narodnoj skupštini utvrđen je položaj, nadležnost, organizacija i način rada i odlučivanja Narodne skupštine, položaj, prava i dužnosti narodnih poslanika, amblemi, simboli i obeležja Narodne skupštine, odnos Narodne skupštine prema drugim državnim organima, međunarodna saradnja, upravljanje imovinom koju koristi Narodna skupština, finansiranje Narodne skupštine, položaj Službe Narodne skupštine, kao i druga pitanja od značaja za rad Narodne skupštine.

Poslovnikom Narodne skupštine uređuju se organizacija i rad Narodne skupštine i način ostvarivanja prava i dužnosti narodnih poslanika, u skladu sa Zakonom o Narodnoj skupštini.

**Odgovorno lice programa:** generalni sekretar Narodne skupštine (član 64. Zakona o Narodnoj skupštini, čl. 35, 179. i 293. Poslovnika Narodne skupštine i tačka 6. Odluke o organizaciji i radu Službe Narodne skupštine).

**Opis programa**: Narodna skupština kao nosilac ustavotvorne i zakonodavne vlasti: donosi i menja Ustav; odlučuje o promeni granice Republike Srbije; raspisuje republički referendum; potvrđuje međunarodne ugovore kad je zakonom predviđena obaveza njihovog potvrđivanja; odlučuje o ratu i miru i proglašava ratno i vanredno stanje; nadzire rad službi bezbednosti; donosi zakone i druge opšte akte iz nadležnosti Republike Srbije; daje prethodnu saglasnost na statut autonomne pokrajine; usvaja strategiju odbrane; usvaja plan razvoja i prostorni plan; usvaja budžet i završni račun Republike Srbije, na predlog Vlade; daje amnestiju za krivična dela; bira sudije Ustavnog suda i odlučuje o njihovom razrešenju i prestanku mandata; bira predsednika Vrhovnog kasacionog suda, predsednike sudova, Republičkog javnog tužioca i javne tužioce i odlučuje o prestanku njihove funkcije; bira sudije i zamenike javnih tužilaca, u skladu sa Ustavom i zakonom; bira i razrešava guvernera Narodne banke Srbije i Savet guvernera; bira i razrešava Zaštitnika građana; bira i razrešava i druge funkcionere određene zakonom; vrši nadzor nad radom: Vlade i odlučuje o prestanku mandata Vlade i ministara; službi bezbednosti; guvernera Narodne banke Srbije; Zaštitnika građana; drugih organa i tela u skladu sa zakonom; razmatra predstavke i predloge građana; održava sastanke sa građanima u Narodnoj skupštini i u kancelarijama Narodne skupštine van sedišta Narodne skupštine (narodni poslanici).

Narodna skupština u okvirima svojih nadležnosti ostvaruje međunarodnu saradnju u cilju očuvanja i razvoja mira, dobrosusedskih odnosa i ravnopravne saradnje sa svim narodima i državama sveta (upućivanje stalnih delegacija u parlamentarne skupštine međunarodnih organizacija; razmena delegacija sa međunarodnim organizacijama; učešće narodnih poslanika na konferencijama i savetovanjima; interparlamentarni dijalog i drugi oblici saradnje sa Evropskim parlamentom; pokretanje i učešće na zajedničkim projektima sa predstavničkim telima drugih država, parlamentarnim skupštinama i međunarodnim organizacijama; upućivanje delegacije Narodne skupštine, predsednika Narodne skupštine ili pojedinih narodnih poslanika u posete predstavničkim telima drugih država i prijem delegacija predstavničkih tela drugih država; razmena informacija, drugih materijala i publikacija; obrazovanje poslaničkih grupa prijateljstva).

**Cilj programa**: Vršenje nadležnosti Narodne skupštine u skladu sa Ustavom, zakonima i Poslovnikom Narodne skupštine i načelom vladavine prava koje se ostvaruje slobodnim i neposrednim izborima, ustavnim jemstvima ljudskih i manjinskih prava, podelom vlasti, nezavisnom sudskom vlašću i povinovanjem vlasti Ustavu i zakonu.

**Indikator:** Unapređenje zakonodavstva, javnih politika i procedura za njihovo sprovođenje, obezbeđenje političke stabilnosti, pravne sigurnosti i stvaranje ambijenta za ekonomski prosperitet Republike Srbije i njenih građana.

**Programska aktivnost**: Vršenje funkcije narodnog poslanika

**Svrha programske aktivnosti:** Narodnu skupštinu čini 250 narodnih poslanika koji se biraju na slobodnim i neposrednim izborima, tajnim glasanjem, po pravilu na svake četiri godine. Narodni poslanici predstavljaju građane koji su nosioci suvereniteta. Narodni poslanik stiče prava i dužnosti utvrđene Ustavom i zakonom danom potvrđivanja mandata.

**Pravni osnov za sprovođenje programske aktivnosti:**

Pravni osnov sadržan je u čl. 102, 103, 107. i 108. Ustava (mandat narodnog poslanika počinje da teče danom potvrđivanja mandata u Narodnoj skupštini i traje četiri godine, narodni poslanik slobodno raspolaže svojim mandatom, uživa imunitet, i ima pravo predlaganja zakona, drugih propisa i opštih akata).

Čl. 36 - 46. Zakona o Narodnoj skupštini uređuju se položaj, prava i dužnosti narodnih poslanika koje stiče danom potvrđivanja mandata.

Čl. 283 – 288. Poslovnika Narodne skupštine uređuju se prava i dužnosti narodnih poslanika i način njihovog ostvarivanja.

**Odgovorno lice za sprovođenje programske aktivnosti:** generalni sekretar Narodne skupštine

**Opis programske aktivnosti:** Narodni poslanik: predlaže zakone i druge akte; predlaže autentično tumačenje zakona; podnosi amandmane na predloge zakona i drugih akata; učestvuje u raspravi i odlučivanju o predlogu zakona i drugih akata na sednicama Narodne skupštine i njenih radnih tela; učestvuje u podnošenju predloga za raspisivanje referenduma o pitanjima koja se uređuju zakonom; podnosi predlog za obrazovanje komisije ili anketnog odbora; podnosi predlog za sprovođenje javnog slušanja o pitanjima od javnog interesa; predlaže izmene i dopune predloženog dnevnog reda; postavlja poslanička pitanja; učestvuje u podnošenju interpelacije i predloga za glasanje o nepoverenju Vladi ili članu Vlade; održava konferencije za novinare u prostorijama Narodne skupštine; preduzima i druge radnje u vršenju poslaničke funkcije, u skladu sa Poslovnikom Narodne skupštine.

Narodni poslanik je dužan da: učestvuje u radu Narodne skupštine i njenih odbora; postupa u skladu sa odlukama nadležnog odbora Narodne skupštine, kojima se uređuju prava i dužnosti narodnih poslanika; čuva podatke koji predstavljaju tajnu i posle prestanka poslaničke funkcije; svojim ukupnim ponašanjem čuva ugled, poštuje dostojanstvo i red na sednici Narodne skupštine, odbora i poslaničkih grupa; obraća se drugim narodnim poslanicima sa uvažavanjem, bez uvredljivih izraza i iznošenja činjenica i ocena koje se odnose na privatni život drugih lica; odnosi se odgovorno i racionalno prema sredstvima budžeta Republike Srbije koja su namenjena za rad Narodne skupštine; podnosi izveštaj nadležnom državnom organu o svojoj imovini i prihodima, u skladu sa zakonom i izvršava druge obaveze u skladu sa zakonom i Poslovnikom Narodne skupštine.

Narodni poslanik ima pravo da bude blagovremeno i potpuno obavešten o svim pitanjima iz nadležnosti Narodne skupštine, kao i pravo da traži obaveštenja koja su mu potrebna za obavljanje poslaničke funkcije od predsednika Narodne skupštine, predsednika odbora i drugih radnih tela Narodne skupštine, predsednika Vlade, člana Vlade i funkcionera u drugim republičkim organima i organizacijama.

Narodni poslanik ima pravo na: platu; naknadu troškova za vršenje poslaničke funkcije (poslanički dodatak); troškove korišćenja privatnog automobila; troškove hotelskog smeštaja za vreme održavanja sednica Narodne skupštine i njenih radnih tela (poslanička naknada); troškove službenog putovanja u zemlji i inostranstvu; naknadu za zakup stana u Beogradu; naknadu troškova za odvojeni život; otpremninu zbog odlaska u penziju; besplatan prevoz u železničkom, drumskom, javnom gradskom i rečnom saobraćaju na teritoriji Republike Srbije; razliku između poslaničke plate i zarade koju ostvaruje u radnom odnosu; mesečnu naknadu u visini 80 posto od poslaničke plate zbog obavljanja samostalne delatnosti; naknadu plate po prestanku poslaničke funkcije u visini plate koju je imao na dan prestanka funkcije, a najduže tri meseca, pravo na naknadu plate ako je narodnoj poslanici prestala funkcija u vreme trudnoće i porođaja, u visini plate koju je imala na dan prestanka funkcije, a najduže godinu dana i dr.

**Cilj programske aktivnosti:** Sprovođenje zakonodavne i kontrolne funkcije

**Indikator programske aktivnosti:**

* Narodna skupština je nadležna da donosi zakone. Procenat razmatranih predloga zakona na sednicama Narodne skupštine koji sadrže: a) rodnu analizu, b) fiskalnu analizu i c) analizu sa aspekta ljudskih prava, u odnosu na ukupan broj donetih zakona je 5%
* Narodna skupština je nadležna da poziva članove Vlade na sednicu Narodne skupštine na kojoj se postavljaju poslanička pitanja ili pitanja u vezi sa aktuelnom temom : Da / Ne

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| FUNKCIJA 110 - Izvršni i zakonodavni organi, finansijski i fiskalni poslovi i spoljni poslovi   |  |  |  | | --- | --- | --- | | Ekonomska klasifikacija | Namena sredstava | Sredstva iz budžeta | | 411 | PLATE, DODACI I NAKNADE ZAPOSLENIH (ZARADE) | 293.639.000 | | 4111 | Plate, dodaci i naknade zaposlenih | 293.639.000 | | 412 | SOCIJALNI DOPRINOSI NA TERET POSLODAVCA | 47.607.000 | | 4121 | Doprinos za penzijsko i invalidsko osiguranje | 33.325.000 | | 4122 | Doprinos za zdravstveno osiguranje | 14.282.000 | | 413 | NAKNADE U NATURI | 2.000.000 | | 4131 | Naknade u naturi | 2.000.000 | | 414 | SOCIJALNA DAVANjA ZAPOSLENIMA | 1.000.000 | | 4141 | Naknada za vreme odsustvovanja s posla na teret fondova | 1.000.000 | | 415 | NAKNADE TROŠKOVA ZA ZAPOSLENE | 7.000.000 | | 4151 | Naknade troškova za zaposlene | 7.000.000 | | 416 | NAGRADE ZAPOSLENIMA I OSTALI POSEBNI RASHODI | 1.500.000 | | 4161 | Nagrade zaposlenima i ostali posebni rashodi | 1.500.000 | | 417 | POSLANIČKI DODATAK | 157.740.000 | | 4171 | Poslanički dodatak | 157.740.000 | | 421 | STALNI TROŠKOVI | 100.000 | | 4211 | Troškovi platnog prometa i bankarskih usluga | 50.000 | | 4214 | Usluge komunikacija | 50.000 | | 422 | TROŠKOVI PUTOVANjA | 149.700.000 | | 4221 | Troškovi službenih putovanja u zemlji | 99.700.000 | | 4222 | Troškovi službenih putovanja u inostranstvo | 50.000.000 | | 423 | USLUGE PO UGOVORU | 100.000 | | 4234 | Usluge informisanja | 20.000 | | 4237 | Reprezentacija | 50.000 | | 4239 | Ostale usluge | 30.000 | | 482 | POREZI, OBAVEZNE TAKSE, KAZNE I PENALI | 1.000 | | 4824 | Novčane kazne i penali | 1.000 | | 483 | NOVČANE KAZNE I PENALI PO REŠENjU SUDOVA | 1.000 | | 4831 | Novčane kazne i penali po rešenju sudova | 1.000 | |  | UKUPNO: | 660.388.000 | | | | | |
| **FUNKCIJA 130** - Opšte usluge  **Program: 2101** Funkcionisanje Službe Narodne skupštine  **Svrha programa**: Obavljanje stručnih, administrativno-tehničkih i drugih poslova za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine, poslaničkih grupa u Narodnoj skupštini, Republičke izborne komisije, kao i drugih poslova u skladu sa zakonom, Poslovnikom Narodne skupštine i drugim aktima Narodne skupštine i njenih radnih tela.  **Pravni osnov za sprovođenje programa:** Pravni osnov je sadržan u čl. 68 – 70. Zakona o Narodnoj skupštini kojima je utvrđeno da stručne i druge poslove za potrebe Narodne skupštine obavlja Služba Narodne skupštine kojom rukovodi generalni sekretar, da se organizacija i rad Službe uređuje odlukom Narodne skupštine, kao i da se na prava i obaveze državnih službenika i nameštenika u Službi primenjuju zakoni i drugi propisi koji se odnose na državne službenike i nameštenike u državnim organima, opšti propisi o radu i poseban kolektivan ugovor za državne organe.  Odlukom o organizaciji i radu Službe Narodne skupštine uređuju se organizacija i rad Službe, utvrđuju organizacione jedinice u okviru kojih se grupišu istovrsni ili srodni i međusobno povezani poslovi, određuju i razvrstavaju položaji i radna mesta zaposlenih u Službi i uređuju druga pitanja od značaja za rad Službe.  Članom 293. Poslovnika utvrđuju se poslovi koje Služba obavlja za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine i poslaničkih grupa u Narodnoj skupštini.  **Odgovorno lice za sprovođenje programa:** generalni sekretar Narodne skupštine  **Opis programa**: Služba Narodne skupštine obavlja stručne i druge poslove za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine i poslaničkih grupa u Narodnoj skupštini, i to: priprema i organizuje sednice Narodne skupštine i njenih radnih tela i izrađuje izveštaje, zapisnike i stenografske beleške sa tih sednica; izrađuje tekstove usvojenih zakona i drugih opštih akata, radi objavljivanja; priprema i čuva izvornike zakona i drugih opštih akata koje donosi Narodna skupština; priprema projekcije potrebnih sredstava za rad Narodne skupštine i njenih radnih tela; obavlja stručne i druge poslove u vezi s ostvarivanjem međunarodne parlamentarne saradnje; priprema predloge akata i drugih materijala na zahtev narodnih poslanika i radnih tela Narodne skupštine; daje usmena i pisana stručna mišljenja o pitanjima iz nadležnosti Narodne skupštine, na zahtev narodnih poslanika, radnih tela Narodne skupštine i poslaničkih grupa u Narodnoj skupštini; obrađuje i prosleđuje predstavke i predloge nadležnom organu i obaveštava njihove podnosioce o tome; prikuplja, obrađuje, čuva i daje na korišćenje i razmenu informativno-dokumentacione materijale potrebne za rad narodnih poslanika, radnih tela Narodne skupštine i poslaničkih grupa u Narodnoj skupštini; organizuje saradnju s predstavnicima sredstava javnog informisanja i obezbeđuje uslove za njihov rad; obavlja poslove u vezi s ostvarivanjem statusnih i materijalnih prava narodnih poslanika; uređuje i izdaje odgovarajuće publikacije informativnog karaktera; obavlja poslove kancelarijskog poslovanja, računovodstvenih, materijalno-finansijskih i administrativno-tehničkih poslova, kao i kontinuirano unapređenje profesionalizacije Službe Narodne skupštine.  **Cilj programa:** Obezbeđivanje uslova za stručno, kvalitetno, efikasno i ekonomično obavljanje poslova za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine, poslaničkih grupa u Narodnoj skupštini i Republičke izborne komisije, stvaranje organizacionih, kadrovskih i drugih uslova za obavljanje poslova radi ostvarivanja nadležnosti Narodne skupštine.  **Indikator programa:**  - Mera u kojoj zaposleni pružaju stručnu podršku narodnim poslanicima za potrebe istraživanja: Značajna / osrednja / niska  - Narodna skupština redovno objavljuje informacije o svom radu: Značajna / osrednja / niska  **Programska aktivnost:** pružanje stručne podrške narodnim poslanicima u obavljanju poslaničke funkcije  **Svrha programske aktivnosti:** Stručno, kvalitetno, efikasno, ekonomično, nepristrasno i politički neutralno obavljanje poslova za potrebe narodnih poslanika  **Pravni osnov za sprovođenje programske aktivnosti:**  Pravni osnov je sadržan u Pravilniku o unutrašnjem uređenju i sistematizaciji radnih mesta u Službi Narodne skupštine 03 broj 02-461/19 od 15. marta 2019. godine, kojim se utvrđuju: naziv i delokrug unutrašnjih jedinica, ovlašćenja i odgovornosti rukovodilaca unutrašnjih jedinica, način saradnje Službe Narodne skupštine sa drugim organima i organizacijama, radna mesta državnih službenika na položaju, izvršilačka radna mesta po svakom zvanju (za državne službenike) i svakoj vrsti radnih mesta (za nameštenike), nazivi radnih mesta, opisi poslova radnih mesta i zvanja (za državne službenike), odnosno vrste (za nameštenike) u koja su radna mesta razvrstana, uslovi za rad zaposlenog na radnom mestu, kao i broj državnih službenika na položaju, državnih službenika na izvršilačkim radnim mestima i nameštenika za svako radno mesto.  **Odgovorno lice programa programske aktivnosti:** generalni sekretar Narodne skupštine  **Opis programske aktivnosti:** U Službi Narodne skupštine obavljaju se raznovrsni poslovi koji obuhvataju: analizu zakona, predloga zakona i drugih akata iz delokruga rada odbora; pripremu i organizovanje sednica radnih tela, izradu izveštaja i pripremu akata i informacija o pitanjima koja se razmatraju na sednicama radnih tela; davanju stručnih mišljenja u vezi s pitanjima koja razmatraju radna tela; pripremi amandmana na predloge zakona, drugih propisa i opštih akata za potrebe odbora; praćenje izvršavanja zaključaka radnih tela, izradu akata od značaja za sprovođenje kontrolne, odnosno izborne funkcije Narodne skupštine; organizovanje javnog slušanja; pripremu analiza i informacija o inicijativama, peticijama, predstavkama i predlozima građana, udruženja i organizacija; stručnu i administrativnu podršku narodnim poslanicima (priprema i stručna obrada amandmana koji se podnose na predloge zakona i drugih akata, pružanje stručne pomoći narodnim poslanicima u vezi sa primenom važećih propisa i primenom Poslovnika i drugih akata Narodne skupštine); stručnu pripremu i organizovanje sastanaka narodnih poslanika sa građanima, predstavnicima državnih organa, organizacija i tela; analizu predloga zakona i drugog opšteg akta sa aspekta usklađenosti propisa sa propisima EU; izradu tabele o usklađenosti predloga zakona i drugog opšteg akta koje podnose narodni poslanici, sa propisima EU; pripremu uporednih pregleda propisa EU i informacije o potrebi usaglašavanja važećih propisa sa propisima EU; ostvarivanje saradnje sa: Delegacijom EU u Beogradu, diplomatskim misijama zemalja članica EU i misijama drugih međunarodnih organizacija i organizacijama civilnog društva.  Obavljanje navedenih poslova zahteva stalno stručno usavršavanje zaposlenih u Službi Narodne skupštine kroz radionice, seminare i druge načine u cilju razmene iskustava sa državnim službenicima zemalja članica EU kako bi se usaglasilo poslovanje u skladu sa zahtevima EU.  **Cilj programske aktivnosti:** Obezbeđivanje kontinuiranog razvoja Službe, otvorenost za uvođenje savremenih tehnologija, jačanje odgovornosti zaposlenih u Službi u cilju blagovremenog i kvalitetnog obavljanja poslova i stvaranje osnova za stalno stručno usavršavanje i napredovanje zaposlenih u Službi, saglasno potrebama i mogućnostima Narodne skupštine.  **Indikator programske aktivnosti:**  - Izrada rodne analize kadrovskih potencijala: Da / Ne  - Informacije o radu Narodne skupštine postavljaju se kontinuirano na internet stranici: Da / Ne  FUNKCIJA 130 - Opšte usluge | | | | | |  |  |
| Ekonomska klasifikacija | Namena sredstava | Sredstva iz budžeta |
| 411 | PLATE, DODACI I NAKNADE ZAPOSLENIH (ZARADE) | 452.441.000 |
| 4111 | Plate, dodaci i naknade zaposlenih | 452.441.000 |
| 412 | SOCIJALNI DOPRINOSI NA TERET POSLODAVCA | 77.709.000 |
| 4121 | Doprinos za penzijsko i invalidsko osiguranje | 54.396.000 |
| 4122 | Doprinos za zdravstveno osiguranje | 23.313.000 |
| 413 | NAKNADE U NATURI | 1.000 |
| 4131 | Naknade u naturi | 1.000 |
| 414 | SOCIJALNA DAVANjA ZAPOSLENIMA | 12.700.000 |
| 4141 | Naknada za vreme odsustvovanja s posla na teret fondova | 7.200.000 |
| 4144 | Pomoć u medicinskom lečenju zaposlenog ili članova uže porodice i druge pomoći zaposlenom | 5.500.000 |
| 415 | NAKNADE TROŠKOVA ZA ZAPOSLENE | 21.000.000 |
| 4151 | Naknade troškova za zaposlene | 21.000.000 |
| 416 | NAGRADE ZAPOSLENIMA I OSTALI POSEBNI RASHODI | 5.000.000 |
| 4161 | Nagrade zaposlenima i ostali posebni rashodi | 5.000.000 |
| 421 | STALNI TROŠKOVI | 202.000.000 |
| 4211 | Troškovi platnog prometa i bankarskih usluga | 1.500.000 |
| 4212 | Energetske usluge | 72.300.000 |
| 4213 | Komunalne usluge | 17.800.000 |
| 4214 | Usluge komunikacija | 24.000.000 |
| 4215 | Troškovi osiguranja | 6.000.000 |
| 4216 | Zakup imovine i opreme | 400.000 |
| 4219 | Ostali troškovi | 80.000.000 |
| 422 | TROŠKOVI PUTOVANjA | 18.300.000 |
| 4221 | Troškovi službenih putovanja u zemlji | 3.400.000 |
| 4222 | Troškovi službenih putovanja u inostranstvo | 14.900.000 |
| 423 | USLUGE PO UGOVORU | 123.451.000 |
| 4231 | Administrativne usluge | 7.200.000 |
| 4232 | Kompjuterske usluge | 38.173.000 |
| 4233 | Usluge obrazovanja i usavršavanja zaposlenih | 12.000.000 |
| 4234 | Usluge informisanja | 9.906.000 |
| 4235 | Stručne usluge | 25.520.000 |
| 4237 | Reprezentacija | 5.652.000 |
| 4239 | Ostale opšte usluge | 25.000.000 |
| 424 | SPECIJALIZOVANE USLUGE | 5.000.000 |
| 4243 | Medicinske usluge | 5.000.000 |
| 425 | TEKUĆE POPRAVKE I ODRŽAVANjE | 97.524.000 |
| 4251 | Tekuće popravke i održavanje zgrada i objekata | 34.080.000 |
| 4252 | Tekuće popravke i održavanje opreme | 63.444.000 |
| 426 | MATERIJAL | 65.160.000 |
| 4261 | Administrativni materijal | 28.248.000 |
| 4263 | Materijali za obrazovanje i usavršavanje zaposlenih | 13.092.000 |
| 4267 | Medicinski materijal | 180.000 |
| 4268 | Materijali za održavanje higijene i ugostiteljstvo | 6.000.000 |
| 4269 | Materijali za posebne namene | 17.640.000 |
| 462 | DOTACIJE MEĐUNARODNIM ORGANIZACIJAMA | 26.000.000 |
| 4621 | Tekuće dotacije međunarodnim organizacijama | 26.000.000 |
| 482 | POREZI, OBAVEZNE TAKSE, KAZNE I PENALI | 500.000 |
| 4824 | Novčane kazne i penali | 500.000 |
| 483 | NOVČANE KAZNE I PENALI PO REŠENjU SUDA | 1.000 |
| 4831 | Novčane kazne i penali po rešenju sudova | 1.000 |
| 511 | ZGRADE I GRAĐEVINSKI OBJEKTI | 68.400.000 |
| 5113 | Kapitalno održavanje zgrada i objekata | 61.200.000 |
| 5114 | Projektno planiranje | 7.200.000 |
| 512 | MAŠINE I OPREMA | 186.240.000 |
| 5122 | Administrativna oprema | 186.240.000 |
| 515 | NEMATERIJALNA IMOVINA | 61.558.000 |
| 5151 | Nematerijalna imovina | 61.558.000 |
| UKUPNO: | | 1.422.985.000 |

**PROGRAM: 2101** Politički sistem

**Funkcija:** 130 - Opšte usluge

**1.1. Programska aktivnost:**

Redovan rad Republičke izborne komisije

**Pravni osnov za sprovođenje programske aktivnosti:**

Zakon o izboru narodnih poslanika i Zakon o nacionalnim savetima nacionalnih manjina.

**Opis programske aktivnosti:**

U okviru ove programske aktivnosti sprovode se poslovi vezani za sprovođenje izbora utvrđeni Zakonom o izboru narodnih poslanika. Republička izborna komisija u skladu sa Zakonom vrši popunu upražnjenog poslaničkog mesta, u slučaju prestanka mandata narodnog poslanika pre isteka vremena na koji je izabran.

Takođe, Republička izborna komisija sprovodi i poslove vezane za sprovođenje izbora utvrđenih Zakonom o nacionalnim savetima nacionalnih manjina. U slučaju da nekom od članova nacionalnih saveta nacionalnih manjina mandat prestane pre isteka vremena na koji je izabran, Republička izborna komisija u skladu sa Zakonom donosi rešenje o dodeli mandata člana nacionalnog saveta radi popune upražnjenog mesta u nacionalnom savetu.

Narodna skupština obezbeđuje uslove za redovan rad Republičke izborne komisije, a Služba Narodne skupštine obavlja stručne, administrativno-tehničke i druge poslove za potrebe Republičke izborne komisije.

**Odgovorno lice za sprovođenje programske aktivnosti:**

Sekretar Republičke izborne komisije

**Rashodi i izdaci vezani za programsku aktivnost:**

|  |  |  |
| --- | --- | --- |
| Ekonom. klasif. | NAMENA SREDSTAVA | Sredstva iz budžeta |
| 416 | NAGRADE ZAPOSLENIMA I OSTALI POSEBNI RASHODI | 23,200,000 |
| 4161 | Naknade zaposlenima i ostali posebni rashodi | 23,200,000 |
| 421 | STALNI TROŠKOVI | 1,150,000 |
| 4211 | Troškovi platnog prometa i bankarskih usluga | 100,000 |
| 4214 | Usluge komunikacija | 1,050,000 |
| 422 | TROŠKOVI PUTOVANjA | 2,000,000 |
| 4221 | Troškovi službenih putovanja u zemlji | 1,000,000 |
| 4222 | Troškovi službenih putovanja u inostranstvo | 1,000,000 |
| 423 | USLUGE PO UGOVORU | 1,200,000 |
| 4231 | Administrativne usluge | 50,000 |
| 4233 | Usluge obrazovanja i usavršavanja zaposlenih | 250,000 |
| 4234 | Usluge informisanja | 100,000 |
| 4237 | Reprezentacija | 100,000 |
| 4239 | Ostale opšte usluge | 700,000 |
| 426 | MATERIJAL | 600,000 |
| 4261 | Administrativni materijal | 600,000 |
| 462 | DOTACIJE MEĐUNARODNIM ORGANIZACIJAMA | 300,000 |
| 4621 | Tekuće dotacije za međunarodne članarine | 300,000 |
| 482 | POREZI, OBAVEZNE TAKSE, KAZNE I PENALI | 1,000 |
| 4823 | Novčane kazne i penali | 1,000 |
| 483 | NOVČANE KAZNE I PENALI PO REŠENjU SUDOVA | 300,000 |
| 4831 | Novčane kazne i penali po rešenju sudova | 300,000 |
| 515 | NEMATERIJALNA IMOVINA | 500,000 |
| 5151 | Nematerijalna imovina | 500,000 |
|  | UKUPNO: | 29,251,000 |

**1.2. Projekat:**

Izbori za narodne poslanike

**Svrha projekta:**

Uspešna i efikasna realizacija izbornih aktivnosti vezanih za sprovođenje izbora za narodne poslanike.

**Pravni osnov za sprovođenje projekta:**

Ustav Republike Srbije i Zakon o izboru narodnih poslanika.

**Opis projekta:**

U postupku sprovođenja izbora za narodne poslanike, Republička izborna komisija izvršava ovlašćenja i obaveze utvrđene Zakonom o izboru narodnih poslanika i stara se da postupak izbora protekne u skladu sa zakonom.

**Odgovorno lice za sprovođenje projekta:**

Sekretar Republičke izborne komisije

**Trajanje:**

Projekat treba da bude sproveden u 2020. godini.

**Cilj projekta:** Sprovedeni izbori za narodne poslanike u skladu sa zakonom.

**Pokazatelji učinka:**

|  |  |  |  |  |  |
| --- | --- | --- | --- | --- | --- |
| **Pokazatelj učinka** | **Jedinica mere** | **Bazna vrednost** | **Ciljna vrednost u 2020. god.** | **Ciljna vrednost u 2021. god.** | **Ciljna vrednost u 2022. god.** |
| 1. Procenat rešenih prigovora na tok izbornog procesa u odnosu na ukupan broj podnetih prigovora | % | 0 | 100% | 0 | 0 |

**Rodno odgovorni cilj projekta:** Povećati zastupljenost manje zastupljenog pola, u ovom slučaju žena, članova i zamenika članova biračkih odbora.

**Pokazatelji učinka:**

|  |  |  |  |  |  |
| --- | --- | --- | --- | --- | --- |
| **Pokazatelj učinka** | **Jedinica mere** | **Bazna vrednost** | **Ciljna vrednost u 2020. god.** | **Ciljna vrednost u 2021. god.** | **Ciljna vrednost u 2022. god.** |
| 1. Stopa žena članova i zamenika članova biračkih odbora u onosu na ukupan broj članova biračkih odbora | % | 0 | 38% | 0 | 0 |

**Rashodi i izdaci vezani za programsku aktivnost:**

|  |  |  |
| --- | --- | --- |
| Ekonom. klasif. | NAMENA SREDSTAVA | Sredstva iz budžeta |
| 416 | NAGRADE ZAPOSLENIMA I OSTALI POSEBNI RASHODI | 824,886,000 |
| 4161 | Naknade zaposlenima i ostali posebni rashodi | 824,886,000 |
| 421 | STALNI TROŠKOVI | 57,854,000 |
| 4211 | Troškovi platnog prometa i bankarskih usluga | 2,000,000 |
| 4214 | Usluge komunikacija | 49,794,000 |
| 4216 | Zakup imovine i opreme | 6,060,000 |
| 422 | TROŠKOVI PUTOVANjA | 7,000,000 |
| 4221 | Troškovi službenih putovanja u zemlji | 7,000,000 |
| 423 | USLUGE PO UGOVORU | 140,500,000 |
| 4231 | Administrativne usluge | 6,000,000 |
| 4233 | Usluge obrazovanja i usavršavanja zaposlenih | 37,000,000 |
| 4234 | Usluge informisanja | 88,000,000 |
| 4237 | Reprezentacija | 500,000 |
| 4239 | Ostale opšte usluge | 9,000,000 |
| 426 | MATERIJAL | 141,060,000 |
| 4261 | Administrativni materijal | 32,360,000 |
| 4264 | Materijal za saobraćaj | 19,000,000 |
| 4269 | Materijali za posebne namene | 89,700,000 |
|  | UKUPNO: | 1,171,300,000 |

O B R A Z L O Ž E Nj E

I PRAVNI OSNOV ZA DONOŠENjE SKUPŠTINSKOG BUDžETA

Pravni osnov za donošenje skupštinskog budžeta sadržan je u članu 64. Zakona o Narodnoj skupštini („Službeni glasnik RS“, broj 9/10), kojim je uređeno da Narodna skupština samostalno utvrđuje i raspolaže sredstvima za njen rad (u daljem tekstu: skupštinski budžet).

Postupak za utvrđivanje skupštinskog budžeta utvrđen je članom 65. Zakona o Narodnoj skupštini i čl. 179. do 181. Poslovnika Narodne skupštine („Službeni glasnik RS“, broj 20/12 – prečišćen tekst).

Članom 65. stav 1. Zakona o Narodnoj skupštini propisano je da generalni sekretar Narodne skupštine priprema predlog skupštinskog budžeta u skladu sa zakonom kojim se uređuje budžetski sistem i Poslovnikom Narodne skupštine i podnosi ga nadležnom odboru Narodne skupštine.

Članom 65. stav 1. alineja dvanaesta Poslovnika Narodne skupštine propisano je da Odbor za administrativno-budžetska i mandatno- imunitetska pitanja (u daljem tesktu: Odbor) utvrđuje skupštinski budžet.

Članom 179. Poslovnika Narodne skupštine predviđeno je da se predlog skupštinskog budžeta podnosi s obrazloženjem koje sadrži pravni osnov za njegovo donošenje i obrazloženje predloga potrebnih sredstava za rad Narodne skupštine, i priprema na osnovu uputstva za pripremu budžeta, koje dostavlja ministarstvo nadležno za poslove finansija.

Članom 65. stav 2. Zakona o Narodnoj skupštini i članom 180. Poslovnika Narodne skupštine predviđeno je da Odbor, nakon razmatranja predloga skupštinskog budžeta, utvrđuje predlog skupštinskog budžeta, koji dostavlja ministarstvu nadležnom za finansije (u daljem tekstu: Ministarstvo) na mišljenje.

Članom 65. st. 3. do 6. Zakona o Narodnoj skupštini i članom 181. Poslovnika Narodne skupštine predviđeno je da Odbor razmatra obrazloženo mišljenje Ministarstva na sednici na kojoj prisustvuje ministar. Na toj sednici usaglašavaju se stavovi ministra i članova Odbora o predlogu skupštinskog budžeta. Skupštinski budžet je utvrđen kada se o njemu na sednici Odbora postigne saglasnost. Ministarstvo, bez izmena, utvrđen skupštinski budžet uključuje u nacrt budžeta Republike Srbije, a Vlada, bez izmena, u predlog zakona o budžetu Republike Srbije.

Ako se na sednici Odbora ne postigne saglasnost, Ministarstvo predlog skupštinskog budžeta koji je utvrdio Odbor, bez izmena, uključuje u nacrt budžeta Republike Srbije, a Vlada, bez izmena, u predlog zakona o budžetu Republike Srbije. U tom slučaju, Vlada u obrazloženju predloga zakona o budžetu Republike Srbije navodi razloge zbog kojih Ministarstvo smatra da predlog skupštinskog budžeta nije prihvatljiv.

II PRAVNI OSNOV ZA DONOŠENjE FINANSIJSKOG PLANA REPUBLIČKE IZBORNE KOMISIJE ZA 2020. GODINU

Članom 35. Zakona o izboru narodnih poslanika („Službeni glasnik RS“, br. 35/00, 57/03 – odluka US, 72/03 – dr. zakon, 18/04, 85/05 – dr. zakon, 101/05 – dr. zakon, 104/09 – dr. zakon, 28/11 – odluka US i 36/11) propisano je da uslove za rad Republičke izborne komisije obezbeđuje Narodna skupština.

U skladu sa članom 98. stav 1. Zakona o izboru narodnih poslanika, sredstva za sprovođenje izbora, izborni materijal i druge troškove sprovođenja izbora obezbeđuju se u budžetu Republike.

U skladu sa članom 39. stav 2. Poslovnika Republičke izborne komisije („Službeni glasnik RS“, broj 5/12), Republička izborna komisija podnosi Narodnoj skupštini finansijski plan potrebnih sredstava, kako za redovan rad (pod kojim se podrazumeva popuna eventualno upražnjenih poslaničkih mesta u Narodnoj skupštini, odnosno upražnjenih mesta članova nacionalnih saveta nacionalnih manjina), tako i za sprovođenje redovnih izbora za narodne poslanike, predsednika Republike i neposrednih izbora za članove nacionalnih saveta nacionalnih manjina.

U skladu sa članom 35. Zakona o izboru narodnih poslanika, finansijski plan Republičke izborne komisije sastavni je deo skupštinskog budžeta, koji utvrđuje Odbor Narodne skupštine za administrativno-budžetska i mandatno-imunitetska pitanja, u postupku i na način utvrđen Zakonom o Narodnoj skupštini i Poslovnikom Narodne skupštine.

III OBRAZLOŽENjE PREDLOGA POTREBNIH SREDSTAVA ZA RAD NARODNE SKUPŠTINE

Nadležnost Narodne skupštine utvrđena je Ustavom Republike Srbije, a funkcije Narodne skupštine Zakonom o Narodnoj skupštini. Kao nosilac ustavotvorne i zakonodavne vlasti, Narodna skupština donosi i menja Ustav Republike Srbije, odlučuje o promeni granice Republike Srbije, raspisuje republički referendum, potvrđuje međunarodne ugovore kada je zakonom predviđena obaveza njihovog potvrđivanja, odlučuje o ratu i miru i proglašava ratno i vanredno stanje, nadzire rad službi bezbednosti, donosi zakone i druge opšte akte iz nadležnosti Republike Srbije, daje prethodnu saglasnost na statut autonomne pokrajine, usvaja strategiju odbrane, usvaja plan razvoja i prostorni plan, usvaja budžet i Završni račun Republike Srbije na predlog Vlade, daje amnestiju za krivična dela. U ostvarivanju izborne funkcije Narodna skupština bira Vladu, bira sudije Ustavnog suda i odlučuje o njihovom razrešenju i prestanku mandata, bira predsednika Vrhovnog kasacionog suda, predsednike sudova, Republičkog javnog tužioca i javne tužioce i odlučuje o prestanku njihove funkcije, bira sudije i zamenike javnih tužilaca u skladu sa Ustavom i zakonom, bira i razrešava guvernera Narodne banke Srbije i Savet guvernera, bira i razrešava Zaštitnika građana, bira i razrešava i druge funkcionere određene zakonom. U ostvarivanju kontrolne funkcije Narodna skupština vrši nadzor nad radom Vlade i odlučuje o prestanku mandata Vlade i ministara, službi bezbednosti, guvernera Narodne banke Srbije, Zaštitnika građana, drugih organa i tela u skladu sa zakonom.

Predlog skupštinskog budžeta za 2020. godinu pripremljen je na osnovu zakona i odluka Administrativnog odbora, odnosno Odbora za administrativno-budžetska i mandatno-imunitetska pitanja kojima su bliže uređena prava i obaveze narodnih poslanika i zaposlenih u Službi Narodne skupštine i Uputstva za pripremu budžeta Republike Srbije za 2020. godinu i projekcijama za 2021. i 2022. godinu broj 401-00-2702/2019-03 od 08. jula 2019. godine, koje je doneo ministar finansija, na osnovu člana 35. Zakona o budžetskom sistemu („Službeni glasnik RS“, br. 54/09, 73/10, 101/10, 101/11, 93/12, 62/13, 63/13-ispravka, 108/13, 142/14, 68/15 – dr. zakon, 103/15, 99/16 i 113/17).

Poslovnikom Narodne skupštine predviđeno je da Narodna skupština ima 20 odbora od čega 18 odbora po 17 članova, Odbor za kontrolu službi bezbednosti 9 članova i Odbor za prava deteta, kao posebno radno telo, koje čine: predsednik Narodne skupštine, potpredsednici Narodne skupštine, predstavnici poslaničkih grupa u Narodnoj skupštini i predsednik Odbora za rad, socijalna pitanja, društvenu uključenost i smanjenje siromaštva (24 člana). Članovi odbora imaju zamenike članova (član 28. Zakona o Narodnoj skupštini i čl. 23. i 73. Poslovnika).

Zakonom o Narodnoj skupštini i Poslovnikom predviđeno je niz prava i obaveza narodnih poslanika od značaja za rad Narodne skupštine i njenih radnih tela, za čije sprovođenje se u skupštinskom budžetu svake godine obezbeđuju potrebna finansijska sredstva:

(1) Narodni poslanik ima pravo da na sednici Narodne skupštine govori, i pisane dokumente u radu Narodne skupštine, predviđene Poslovnikom, podnosi na svom jeziku (član 9. stav 2. Zakona o Narodnoj skupštini);

(2) Sednice odbora mogu se održavati i van sedišta Narodne skupštine (član 42. stav 4. Poslovnika). Za realizaciju ove aktivnosti se svake godine obezbeđuju sredstva u skladu sa Uredbom o troškovima i naknadama državnih službenika i nameštenika.

(3) Odbori imaju mogućnost da održavaju i javna slušanja (član 27. stav 7. Zakona o Narodnoj skupštini i čl. 83. - 84. Poslovnika). Javno slušanje se održava na određenu temu. Na poziv predsednika odbora, pored članova odbora i narodnih poslanika, javnom slušanju mogu da prisustvuju i druga lica;

(4) Odbor može da obrazuje pododbor, a predsednik odbora posebnu radnu grupu (član 27. stav 8. Zakona o Narodnoj skupštini i član 44. stav 6. Poslovnika), u čijem radu mogu da učestvuju naučnici i stručnjaci iz određenih oblasti, u zavisnosti od pitanja koje se razmatra. Članom 27. stav 14. Zakona o Narodnoj skupštini i članom 43. Poslovnika, utvrđeno je da u radu radnih tela po pozivu mogu učestvovati i naučnici i stručnjaci;

(5) Narodna skupština može da obrazuje privremena radna tela - anketne odbore i komisije (član 27. st. 12. i 13. Zakona o Narodnoj skupštini i čl. 68. - 69. Poslovnika), s tim što se anketni odbor obrazuje iz reda narodnih poslanika, a komisija iz reda narodnih poslanika, predstavnika organa i organizacija, naučnika i stručnjaka;

(6) Predlagač zakona ima obavezu da Narodnoj skupštini, uz predlog zakona, dostavi izjavu i tabelu o usklađenosti tog predloga zakona sa propisima Evropske unije (član 151. Poslovnika). S tim u vezi, u izvršavanju zakonodavne funkcije Narodne skupštine neophodno je narodnim poslanicima i članovima odbora obezbediti stručnu podršku naučnika i stručnjaka. Stručna podrška je neophodna i u praćenju realizacije strategije pridruživanja Evropskoj uniji i predlaganju mera i inicijativa za njeno sprovođenje u skladu sa Poslovnikom;

(7) Radi održavanja sastanaka narodnih poslanika sa građanima, postoji mogućnost otvaranja kancelarija Narodne skupštine van sedišta Narodne skupštine (član 15. stav 4. Zakona o Narodnoj skupštini).

(8) Članovi odbora imaju značajne aktivnosti u zemlji i inostranstvu, kao što su: učestvovanje na konferencijama, okruglim stolovima, seminarima i sastancima, na teme koje su od značaja za obavljanje njihove funkcije; uzajamne posete članova odbora Narodne skupštine odborima parlamenata EU; aktivnosti u postupku pregovora o pristupanju Evropskoj uniji. Obaveza Narodne skupštine je da nadoknadi troškove koji nastaju u vezi sa službenim putovanjima u zemlji i inostranstvu (troškovi putovanja, smeštaja, ishrane i prevođenja dokumenata u pripremi narodnih poslanika za učešće na konferencijama, okruglim stolovima, seminarima i sastancima), u skladu sa Odlukom Administrativnog odbora Narodne skupštine o poslaničkoj naknadi broj 120-1105/09 - Prečišćen tekst od 27. marta 2009. godine sa izmenama od 23. aprila 2009. godine i Uredbom o naknadi troškova i otpremnini državnih službenika i nameštenika („Službeni glasnik RS“, broj 98/07 - prečišćen tekst, 84/14 i 84/15).

*IV. AKTIVNOSTI ZA KOJE JE POTREBNO*

*OBEZBEDITI FINANSIJSKA SREDSTVA*

1. *STALNE I PRIVREMENE KOMISIJE NARODNE SKUPŠTINE*

Pored 20 odbora predviđenih Poslovnikom Narodne skupštine, u Narodnoj skupštini, počev od 2011. godine, obrazovane su i dve stalne Komisije: *Komisija za kontrolu izvršenja krivičnih sankcija*, na osnovu člana 278. Zakona o izvršenju krivičnih sankcija ("Službeni glasnik RS", br. 85/05, 72/09 i 31/11) i Odluke Narodne skupštine od 5. jula 2011. godine i *Komisija za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija - Žene, mir i bezbednost u Republici Srbiji (2010 - 2015)*, na osnovu Nacionalnog akcionog plana za primenu Rezolucije 1325 Saveta bezbednosti Ujedinjenih nacija („Službeni glasnik RS“, broj 102/10) i Odluke Narodne skupštine od 29. decembra 2011. godine. Komisiji za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija  - Žene, mir i bezbednost u Repubici Srbiji (2010-2015) istekao je mandat prestankom važenja akcionog plana. Novi akcioni plan za period 2017-2010 godine je usvojen, a njime je takođe predviđeno obrazovanje Komisije za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija – Žene, mir i bezbednost u Republici Srbiji (2017-2020), kao nadzornog tela, koju bi Narodna skupština trebalo da obrazuje.

Na Devetoj vanrednoj sednici Narodne skupštine u XI sazivu, održanoj 24. jula 2018. godine, obrazovana je Komisija za kontrolu izvršenja krivičnih sankcija koja broji 5 članova i čiji mandat traje do kraja XI saziva Narodne skupštine.

Narodna skupština, u skladu sa članom 278. Zakona o izvršenju krivičnih sankcija („Službeni glasnik RS“, broj 55/14) i Odlukom o obrazovanju Komisije za kontrolu izvršenja krivičnih sankcija („Službeni glasnik RS“, broj 49/11), obrazuje Komisiju za kontrolu izvršenja krivičnih sankcija, na predlog Odbora za pravosuđe, državnu upravu i lokalnu samoupravu.

Komisija se obrazuje u sastavu:

- tri člana koji se biraju iz reda članova ili zamenika članova odbora u čijem je delokrugu pravosuđe, i

- dva člana koji se biraju iz reda članova ili zamenika članova odbora u čijem su delokrugu pitanja iz oblasti ljudskih prava, zdravlja ili socijalne politike.

Nakon što bude obrazovana Komisija u XII sazivu Narodne skupštine, njene aktivnosti će se sastojati u održavanju sednica i posetama zavoda za izvršenje krivičnih sankcija, čiji broj u ovom trenutku, nije moguće sa sigurnošću predvideti. Stručnu i administrativnu podršku u radu Komisije za kontrolu izvršenja krivičnih sankcija pružaju zaposleni u Odboru za pravosuđe, državnu upravu i lokalnu samoupravu.

Finansijsku podršku u radu navedenim komisijama pružala je Misija OEBS-a u Srbiji, što se očekuje da će nastaviti i u 2020. godini, a stručnu i administrativnu podršku u radu ovih komisija pružaju zaposleni u Odboru za pravosuđe, državnu upravu i lokalnu samoupravu i Odboru za ljudska i manjinska prava i ravnopravnost polova.

Narodna skupština Republike Srbije na Petoj sednici Prvog redovnog zasedanja Narodne skupštine u 2018. godini, održanoj 18. maja 2018. godine, donela je Odluku o obrazovanju *Komisije za istragu posledica NATO bombardovanja 1999. godine po zdravlje građana Srbije, kao i uticaj na životnu sredinu*, sa posebnim osvrtom na posledice koje je ostavila upotreba projektila sa osiromašenim uranijumom. Zadatak Komisije je da sagleda činjenice i okolnosti u vezi sa posledicama NATO bombardovanja 1999. godine po zdravlje građana Srbije, kao i uticaj na životnu sredinu, sa posebnim osvrtom na posledice koje je ostavila upotreba projektila sa osiromašenim uranijumom. Komisija je prvu sednicu održala 15. juna 2018. godine, na kojoj je utvrdila metodologiju rada Komisije. Predsednik Narodne skupštine Maja Gojković, na predlog Komisije, dala je saglasnost za angažovanje naučnih i stručnih institucija, kao i naučnika i stručnjaka, radi proučavanja pojedinih pitanja iz nadležnosti ove komisije. Komisija je dužna da podnese Narodnoj skuštini prvi izveštaj sa predlogom mera do kraja 2020. godine, s tim da periodično, na šest meseci, informiše Narodnu skupštinu o svojim aktivnostima. U narednom periodu Komisija će nastaviti obilazak područja u kojima je došlo do najvećeg zagađenja životne sredine, te je neophodno obezbediti sredstva za prevoz i ishranu članova Komisije i službu, kao i za angažovanje stručnjaka u oblasti zdravstva i zaštite životne sredine.

Stručnu i administrativnu podršku u radu Komisije pružaju zaposleni u Odeljenju za opšta društvena pitanja -Odbor za zdravlje i porodicu.

2. *RADNA TELA NARODNE SKUPŠTINE*

2.1. *Odbor za administrativno-budžetska i mandatno-imunitetska pitanja* na osnovu poslovničkog ovlašćenja (član 65.) donosi opšte i pojedinačne akte o statusnim pitanjima narodnih poslanika i drugih izabranih lica. S obzirom na održavanje redovnih parlamentarnih izbora u 2020. godini, neohodno je planirati dodatna sredstva radi ostvarivanja prava na isplatu plate po prestanku poslaničke funkcije, u visini plate koju je narodni poslanik imao na dan prestanaka funkcije. Ovo pravo narodni poslanik ostvaruje najduže tri meseca po prestanku funkcije, s tim što se ono može produžiti najviše još tri meseca ukoliko u tom periodu narodni poslanik stiče pravo na penziju (član 56. Zakona o platama državnih službenika i nameštenika „Službeni glasnik RS“, br. 62/06, 63/06-ispravka, 115/06-ispravka, 101/07, 99/10, 108/13, 99/14, 95/18). Takođe, članom 43. Zakona o Narodnoj skupštini propisano je da narodni poslanik kome je funkcija u vreme prestala trudnoće i porođaja ima pravo na naknadu plate po prestanku poslaničke funkcije u visini plate koju je imao n dan prestanka mandata, a najduže godinu dana. Za novi saziv Narodne skupštine potrebno je planirati sredstva za štampanje i ispisivanje poslaničkih i trajnih poslaničkig legitimacija, kao i štampanje parking nalepnica A-1 i A-2, sve u skladu sa odlukama Administrativnog odbora (Odluka o poslaničkoj legitimaciji; Odluka o trajnoj poslaničkoj legitimaciji; Odluka o načinu korišćenja parking prostora oko zgrade Narodne skupštine).

U narednoj godini Odbor planira održavanje oko 20 sednica u sedištu Narodne skupštine.

S obzirom na to da Narodna skupština na predlog ovog odbora donosi kodeks ponašanja narodnih poslanika (član 65. stav 1. alineja druga Poslovnika), za očekivanje je da će i u narednom sazivu biti planiran nastavak rada na izradi Nacrta kodeksa ponašanja narodnih poslanika (koji je u završnoj fazi), te je iz tog razloga neophodno predvideti sredstva za štampanje brošura i drugih publikacija, kao i organizovanje seminara, radi upoznavanja narodnih poslanika i zaposlenih u Službi Narodne skupštine (pre svega zaposlenih u poslaničkim grupama) sa odredbama kodeksa. Nacrtom ovog akta predviđeno je obrazovanje dva tela: Etičkog saveta i Visokog etičkog saveta. Ukoliko bi Radna grupa (koja bi bila formirana u narednom sazivu), zadržala pomenuta rešenja, neophodno je planirati dodatna sredstva jer bi stručne i druge poslove za potrebe ovih saveta obavljlaa Služba Narodne skupštine, što zahteva angažovanje najmanje dva državna službenika.

Navedeni odbor donosi i akt o akreditaciji i uslovima za rad predstavnika sredstava javnog informisanja u Narodnoj skupštini. Donošenje i primena navedenog akta iziskuje izradu elektronskih (čipovanih) novinarskih akreditacija za ulazak lica u zgradu Narodne skupštine, što takođe zahteva finansijska sredstva.

Ovaj Odbor, prema Zakonu o Narodnoj skupštini, utvrđuje izgled i upotrebu amblema, oznaka i drugih simbola i obeležja Narodne skupštine. Prvi konkurs u vezi sa ovom obavezom, finansijski je podržala Misija OEBS-a u Beogradu te je pretpostavka da bi i u narednoj godini Misija OEBS-a snosila troškove konkursa za idejno rešenje.

2.2. Delokrug rada *Odbora za ustavna pitanja i zakonodavstvo* utvrđen je članom 48. Poslovnika Narodne skupštine. Članovi ovog odbora će imati značajne aktivnosti u 2020. godini u zemlji i inostranstvu, kao što su: učestvovanje na konferencijama, okruglim stolovima, seminarima i sastancima, na teme koje su od značaja za obavljanje njihove funkcije; uzajamne posete članova odbora Narodne skupštine odborima parlamenata EU; aktivnosti u postupku pregovora o pristupanju Evropskoj uniji i s tim u vezi troškovi za realizaciju tih aktivnosti (troškovi puta, smeštaja, ishrane i prevođenja dokumenata u pripremi narodnih poslanika za učešće na konferencijama, okruglim stolovima, seminarima i sastancima).

Odbor za ustavna i pitanja i zakonodavstvo je na 111. sednici održanoj 14. juna 2019. godine razmatrao Predlog za promenu Ustava RS koji je Vlada podnela Narodnoj skupštini 30. novembra 2018. godine. S tim u vezi, Odbor planira da u 2020. godini organizuje više javnih slušanja na ovu temu i da eventualno, obrazuje posebnu radnu grupu (član 27. stav 8. Zakona o Narodnoj skupštini) u čijem radu bi, pored narodnih poslanika, učestvovali i naučnici i stručnjaci što će zahtevati određena finansijska sredstva.

Odbor za ustavna pitanja i zakonodavstvo je, kao kopredsedavajući sa Odborom za pravna pitanja nemačkog Bundestaga, u 2011, 2012. i 2014. i 2015. godini organizovao međunarodne konferencije odbora za pravna pitanja, kao vid saradnje odbora koji imaju sličan delokrug rada iz različitih zemalja. Navedenu aktivnost potrebno je planirati i za 2020. godinu što će zahtevati određena finansijska sredstva.

Odbor za ustavna pitanja i zakonodavstvo na osnovu Memoranduma o saradnji sa Kancelarijom za demokratske institucije i ljudska prava iz Varšave (ODIHR/OEBS) od 2011. godine organizuje radionice u projektu unapređivanja zakonodavnog postupka i kvaliteta izrade propisa. Navedenu aktivnost potrebno je planirati i za 2020. godinu što će zahtevati određena finansijska sredstva.

Pored navedenih aktivnosti Odbor za ustavna pitanja i zakonodavstvo prati izgradnju pravnog sistema. Odbor prati nomotehnički kvalitet obrade propisa koje donosi Narodna skupština, i utvrđuje Jedinstvena metodološka pravila za izradu propisa. U vezi sa tim, Odbor planira da u 2020. godini organizuje više javnih slušanja na ovu temu.

2.3. *Odbor za ljudska i manjinska prava i ravnopravnost polova,* pored održavanja sednica Odbora (1-2 sednice mesečno) održava i sednice van sedišta Narodne skupštine, radi neposrednog sagledavanja stanja u vezi sa pitanjima koje Odbor oceni kao posebno važna za unapređenje ljudskih i manjinskih prava i rodne ravnopravnosti (3-4 sednice godišnje), takođe održava 2-3 javna slušanja u toku godine, zatim sastanke sa domaćim i međunarodnim institucijama i organizacijama.

Odbor takođe obavlja međunarodne aktivnosti, kao što su: učešće na međunarodnim skupovima i sastancima u zemlji i inostranstvu; regionalna saradnja po pitanjima iz delokruga Odbora; praćenje sprovođenja presuda Evropskog suda za ljudska prava, učešće predstavnika Odbora u delegacijama Republike Srbije koje prisustvuju zasedanju nadležnih tela UN i drugih međunarodnih organizacija.

Članovi Odbora, po pozivu, učestvuju u aktivnostima državnih organa i institucija, nezavisnih državnih organa, nevladinih organizacija, nacionalnih saveta nacionalnih manjina i drugih partnera sa kojima Odbor ostavaruje saradnju (konferencije, seminari, manifestacije i dr.), a koji su od neposrednog značaja za ostvarivanje delokruga rada Odbora.

Odbor je obrazovao Radnu grupu za inicijative, peticije, predstavke i predloge. Planirano je održavanje sednica radne grupe po potrebi (3-4 puta godišnje).

Odbor je takođe obrazovao Radnu grupu za prava nacionalnih manjina. Planirano je održavanje 4-5 sednica radne grupe tokom godine.

2.4. *Odbor za pravosuđe, državnu upravu i lokalnu samoupravu* u 2020. godini planira da održi 25 sednica u sedištu Narodne skupštine, 2 javna slušanja, kao i da Radna grupa za predstavke, koju je predsednik Odbora obrazovao 22. jula 2019. godine, održi 5 sednica.

Dinamika rada Odbora za pravosuđe, državnu upravu i lokalnu samoupravu, kao i broj i vrsta aktivnosti koje će Odbor sprovoditi u 2020. godini, u velikoj meri zavisi od dinamike rada Ministarstva pravde i Ministarstva državne uprave i lokalne samouprave, kao i aktivnosti Saveta za sprovođenje Akcionog plana za Poglavlje 23, koje nije moguće unapred precizno planirati.

2.5. U okviru delokruga rada *Odbora za prava deteta*, utvrđenim članom 67. Poslovnika Narodne skupštine, u 2020. godini planirane su sledeće aktivnosti:

U vršenju kontrolne fukcije, Odbor bi trebalo da održava sednice radi razmatranja informacija i izveštaja koje Odboru, u skladu sa zakonom, dostavlja nadležno ministarstvo. U tom smislu je potrebno planirati okvirno dve sednice Odbora.

U vršenju zakonodavne fukcije, Odbor bi trebalo da održava sednice radi razmatranja predloga zakona i drugih akata koje donosi Narodna skupština, a koji spadaju u delokrug rada Odbora. U navedenom smislu bi trebalo planirati okvirno dve sednice Odbora.

Osim sednica Odbora, kao redovne aktivnosti, Odbor može održavati tematske sednice (trebalo bi planirati okvirno tri sednice), sednice zajedno sa drugim odborom (trebalo bi okvirno planirati jednu sednicu), kao i sednice van sedišta Narodne skupštine (trebalo bi planirati okvirno dve sednice), po zahtevu, u lokalnim samoupravama radi neposrednog sagledavanja stanja u vezi sa pitanjima koje Odbor oceni kao posebno važna u okviru delokruga svog rada.

Odbor bi trebalo da organizuje javna slušanja radi pribavljanja informacija, odnosno stručnih mišljenja o predlogu akta, razjašnjenja pojedinih rešenja iz predloženog ili važećeg akta, razjašnjenja pitanja značajnih za pripremu predloga akta ili drugog pitanja koje je u nadležnosti Odbora, kao i radi praćenja sprovođenja i primene zakona, odnosno ostvarivanja kontrolne funkcije Narodne skupštine. U tom smislu Odbor bi trebalo da organizuje najmanje jedno javno slušanje.

U okviru sprovođenja predstavničke funkcije Narodne skupštine, Odbor bi trebalo da nastavi da obezbeđuje javnost u radu kroz objavljivanje informacija, akata, dokumenata i zapisnika sa sednica Odbora, a kroz rad Radne grupe za inicijative, peticije, predstavke i predloge trebalo bi da nastavi da razmatra inicijative, peticije, predstavke i predloge građana o čemu bi trebalo da izveštava Odbor i njihove podnosioce.

Odbor bi trebalo da nastaviti da obavlja poslove iz svoje nadležnosti kroz rad radnih grupa odnosno na sednicama radnih grupa. Naime, u ovom sazivu Narodne skupštine Odbor, odnosno predsednik Odbora je obrazovala pet radnih grupa, a u postupku obrazovanja su još dve radne grupe čiji je zadatak da prate primenu pojedinih zakona koje su članovi Odbora prepoznali kao posebno važne sa aspekta zaštite dečijih prava i poboljšanja položaja dece (obrazovane radne grupe: Radna grupa za kontrolu sprovođenja Porodičnog zakona u delu koji se odnosi na zaštitu dece od porodičnog nasilja; Radna grupa za kontrolu sprovođenja Zakon o finansijskoj podršci porodicama sa decom, u segmentu koji se odnosi na dodelu dečjih dodataka; Radna grupa za inicijative, peticije predstavke i predloge; Radna grupa za kontrolu sprovođenja Zakona o socijalnoj zaštiti u delu koji se odnosi na razvoj usluga u zajednici i Radna grupa za praćenje stanja i unapređenje položaja i prava dece čiji se život i rad odvija na ulici; radne grupe u postupku obrazovanja: Radna grupa za kontrolu sprovođenja Zakona o maloletnim učiniocima krivičnih dela i krivičnopravnoj zaštiti maloletnih lica u delu koji se odnosi na učešće maloletnih lica u sudskim postupcima i Radna grupa za kontrolu sprovođenja Zakona o osnovama sistema obrazovanja i vaspitanja u segmentu inkluzivnog obrazovanja). U navedenom smislu bi trebalo planirati okvirno 15 sednica radnih grupa. U okviru obavljanja kontrolne funkcije, članovi radnih grupa bi trebalo da predvide i posete na terenu (trebalo bi okvirno planirati tri posete).

Članovi odbora bi trebalo da imaju značajne aktivnosti u 2020. godini u zemlji i inostranstvu, kao što su učestvovanje na konferencijama, okruglim stolovima, seminarima i sastancima, na teme koje su od značaja za unapređenje i zaštitu prava deteta.

2.6. U prethodnom sazivu Narodne skupštine *Odbor za rad, socijalna pitanja, društvenu uključenost i smanjenje siromaštva* je obrazovao *Radnu grupu za osnaživanje osoba sa invaliditetom*, za koju se očekuje da će nastaviti započete aktivnosti i u 2020. godini zbog čega je potrebno planirati određena sredstva i za te namene

2.7. *Odbor za odbranu i unutrašnje poslove* će u okviru vršenja kontrolne funkcije, u 2020. godini bi trebalo da održava sednice radi razmatranja tromesečnih informacija o radu resornih ministarstava (MUP i Ministarstvo odbrane), kao i izveštaja koji se Odboru dostavljaju u skladu sa zakonom. U tom smislu je realno planirati najmanje osam sednica Odbora (po četiri kvartalne informacije za svako ministarstvo).

U okviru vršenja zakonodavne funkcije, Odbor bi trebalo da održava sednice radi razmatranja predloga zakona (u načelu i pojedinostima) i drugih akata koje donosi Narodna skupština, a koji spadaju u delokrug rada Odbora (npr. odluke o učešću pripadnika snaga odbrane u multinacionalnim operacijama i upućivanju pripadnika Vojske Srbije u multinacionalne operacije). U navedenom smislu bi trebalo planirati najmanje deset sednica Odbora. Osim navedenih, Odbor može održavati i tematske sednice (moguće i zajedno sa Odborom za kontrolu službi bezbednosti ili Odborom za ljudska i manjinska prava i ravnopravnost polova, kao što je to bio slučaj u prethodnom sazivu), čiji broj je teško predvideti. Održavanje tematskih sednica je moguće održavati i van sedišta Narodne skupštine.

Odbor bi trebalo da organizuje najmanje jedno javno slušanje.

Odbor za odbranu, javni red i nacionalnu bezbednost Predstavničkog doma Rumunije dostavio je inicijativu za susret sa Odborom za odbranu i unutrašnje poslove. Ukolko ne dođe do realizacije ove posete u ovoj godini, potrebno je planirati sredstva u 2020. godini.

Može se očekivati učešće dvočlane ili tročlane delegacije Odbora na narednom Godišnjem sastanku predstavnika regionalnih parlamentarnih odbora za odbranu i bezbednost, koji bi trebalo da se održi u nekoj od zemalja Jugoistočne Evrope. S obzirom na to da su sve troškove učešća parlamentarnih delegacija na dosadašnjim sastancima snosili organizatori sastanaka, troškovi učešća delegacije Odbora za odbranu i unutrašnje poslove na sledećem sastanku bi trebalo da se planiraju samo u nivou pripadajućih dnevnica.

Tokom ranijih godina, pominjala se mogućnost da delegacija Odbora poseti pripadnike Vojske Srbije u jednoj od multinacionalnih mirovnih operacija. Organizovanje takve posete je izuzetno zahtevno, kako sa finansijskog, tako i sa logističkog aspekta, tako da ova aktivnost nije izvesna.

S obzirom na to da Odbor ostvaruje višegodišnju saradnju sa pojedinim međunarodnim organizacijama (Misija OEBS u Srbiji, Ženevski centar za demokratsku kontrolu oružanih snaga – DCAF, RACVIAC), moguće je da Odboru bude ponuđeno da, u zajedničkoj organizaciji, bude formalni domaćin neke regionalne tematske konferencije. U dosadašnjoj praksi, troškove ovih konferencija su snosile navedene organizacije, s tim što bi trebalo predvideti eventualne troškove ugostiteljskih usluga (npr. jednog ručka ili večere), kao i troškove odgovarajućeg pratećeg kancelarijskog materijala (fascikle, blokovi, olovke i sl).

2.8. U okviru delokruga rada *Odbora za Kosovo i Metohiju,* utvrđenim članom 59. Poslovnika Narodne skupštine, u 2020. godini planirane su sledeće aktivnosti:

Odbor za Kosovo i Metohiju planira da održi 15 sednica Odbora u sedištu Narodne skupštine, kao redovne aktivnosti Odbora (član 42. stav 2. Poslovnika).

Očekuje se da Odbor održi pet sednica van sedišta Narodne skupštine, na prostorima Autonomne Pokrajine Kosovo i Metohija (član 42. stav 4. Poslovnika) za čiju relizaciju je potrebno obezbediti dodatna sredstva u skladu sa Uredbom o troškovima i naknadama državnih službenika i nameštenika (troškovi puta, smeštaja i ishrane za članove i zamenike članova Odbora, zaposlene i druga lica koji bi učestvovali u radu na sednicama Odbora).

U okviru međusobne saradnje odbora Narodne skupštine, Odbor za Kosovo i Metohiju planira da održi tri zajedničke sednice o pitanju koje je od zajedničkog interesa za odbore, u okviru redovne aktivnisti Odbora.

Planira se da Odbor organizuje jedno javno slušanje u organizaciji Odbora u cilju ostvarivanja kontrolne funkcije Narodne skupštine, a radi pribavljanja informacija ili drugog pitanja koje je u nadležnosti Odbora (član 27. stav 7. Zakona o Narodnoj skupštini i čl. 83. i 84. Poslovnika).

Odbor planira organizovanje okruglih stolova, seminara i sastanaka u cilju vođenja računa o srpskim nacionalnim interesima i državnim interesima Republike Srbije, kao i boljeg sagledavanja stanja na teritoriji Autonomne Pokrajine Kosovo i Metohija, ujedno težeći unapređenju stručnih kapaciteta Odbora i efikasnijem radu, pa je s tim u vezi, za realizaciju aktivnosti potrebno planirati neophodna sredstva.

Odbor za Kosovo i Metohiju planira tri posete pripadnicima srpskog naroda i ostalih nacionalnih zajednica na Kosovu i Metohiji, kao i srpskim institucijama i poslanicima „Srpske liste“ (koji su deo kosovskog parlamenta), sa ciljem da se napravi mehanizam stalne komunikacije, pokrenu i pokušaju rešiti brojni problemi i pitanja (da članovi i zamenici članova Odbora, zajedno sa predstavnicima Kancelarije za Kosovo i Metohiju, u narednom periodu, posećuju teritoriju Autonomne pokrajine Kosovo i Metohija, u cilju ostvarivanja bolje međusobne saradnje i pomoći u radu Kancelarije), s tim u vezi, za realizaciju tih aktivnosti je potrebno predvideti neophodna sredstva.

Odbor za Kosovo i Metohiju je obrazovao Radnu grupu, koja će nastaviti sa radom i u 2020. godini (član 27. stav 8. Zakona o Narodnoj skupštini i član 44. stav 6. Poslovnika) u čijem radu učestvuju naučnici i stručnjaci iz određenih oblasti, u skladu sa pitanjima koja se razmatraju (član 27. stav 14. Zakona o Narodnoj skupštini). Sednice i sastanci Radne grupe se uglavnom održavaju van sedišta Narodne skupštine.

Za izvršavanje zadataka, služba pruža stručnu i tehničku pomoć obrazovanoj Radnoj grupi za razmatranje pojedinih pitanja iz delokruga rada Odbora i pripremu predloga o tim pitanjima (član 27. stav 8. Zakona o Narodnoj skupštini i član 44. stav 6. Poslovnika) u čijem radu mogu da učestvuju naučnici i stručnjaci iz određenih oblasti, u zavisnosti od pitanja koje se razmatra (član 27. stav 14. Zakona o Narodnoj skupštini i član 43. Poslovnika).

2.9. Nadležnost *Odbora za kontrolu službi bezbednosti* utemeljena je pre svega u čl. 99. Ustava Republike Srbije kojim je propisano da Narodna skupština nadzire rad službi bezbednosti, članom 15. Zakona o Narodnoj skuštini kojim je propisano da Narodna skupština u ostvarivanju svoje kontrolne funkcije vrši nadzor nad službama bezbednosti, kao i članom 230. stav 1. Poslovnika Narodne skupštine koji utvrđuje da Narodna skupština obavlja nadzor nad radom službi bezbednosti neposredno i preko nadležnog odbora.

Odbor za kontrolu službi bezbednosti je, u okviru nadležnosti utvrđenih Zakonom o osnovama uređenja službi bezbednosti, član 16. i Poslovnikom Narodne skupštine, član 66. u 2020. godini planirao sledeće aktivnosti:

Sednice Odbora kao redovna aktivnost Odbora, kao i održavanje zajedničkih sednica i sednica van sedišta Narodne skupštine, po zahtevu. U 2020. godini očekuje se da Odbor održi do 20 sednica**.**

U okviru sprovođenja kontrolne funkcije Narodne skupštine, Odbor će sprovesti nadzorne posete sedištima i regionalnim centrima službi bezbednosti. Navedene posete Odbor će realizovati u skladu sa Odlukom o načinu na koji Odbor za kontrolu službi bezbednosti obavlja neposredan nadzor nad radom službi bezbednosti i u skladu sa Planom rada Odbora, koji se donosi na sednici Odbora početkom svake kalendarske godine, a u cilju unapređenja civilne i demokratske kontrole rada službi bezbednosti.

Odbor za kontrolu službi bezbednosti u cilju usvajanja najbolje prakse i razmene iskustava u pogledu kontrole sektora bezbednosti planira razvijanje i jačanje regionalne i međunarodne saradnje. Pomenuta saradnja ostvarivaće se naročito kroz posete srodnim odborima u regionu, posete stranih delegacija, posete predstavnika srodnih odbora, učešće članova Odbora za kontrolu službi bezbednosti na regionalnim i međunarodnim skupovima, seminarima i okruglim stolovima.

Odbor za kontrolu službi bezbednosti teži unapređenju stručnih kapaciteta, kako službe Odbora tako i članova Odbora. Kako bi nadzor i kontrola nad sektorom bezbednosti bili efikasnijiOdbor u saradnji sa međunarodnim organizacijama realizuje edukativne seminare i konferencije.

Odbor će, po potrebi, organizovati javna slušanjaradipribavljanja informacija, odnosno stručnih mišljenja o predlogu akta, razjašnjenja pojedinih rešenja iz predloženog ili važećeg akta, razjašnjenja pitanja značajnih za pripremu predloga akta ili drugog pitanja koje je u nadležnosti Odbora, kao i radi praćenja sprovođenja i primene zakona, odnosno ostvarivanja kontrolne funkcije Narodne skupštine.

U sklopu saradnje Odbora za bezbjednost Narodne skupštine Republike Srpske sa Odborom za kontrolu službi bezbednosti i Odborom za odbranu i unutrašnje poslove, postoji mogućnost organizovanja zajedničkih sednica odbora, kao i drugih vidova saradnje u skladu sa Protokolom o saradnji dva parlamenta.

2.10. U okviru delokruga rada Odbora za dijasporu i Srbe u regionu utvrđenim članom 53. Poslovnika Narodne skupštine, u 2020. godini planirane su sledeće aktivnosti:

Sednice Odbora kao redovna aktivnost (tematske sednice, sednice radi razmatranja predloga zakona (u načelu i pojedinostima) i drugih akata koji spadaju u delokrug rada Odbora, kao i održavanje zajedničkih sednica i sednica van sedišta Narodne skupštine. Broj sednica je teško predvideti, načelno u 2020. godini očekuje se da Odbor održi oko deset sednica u sedištu Narodne skupštine, i oko tri sednice van sedišta.

Odbor u cilju usvajanja najbolje prakse i razmene iskustava, planira razvijanje i jačanje regionalne i međunarodne saradnje. Pomenuta saradnja ostvarivaće se naročito kroz posete stranih delegacija, posete predstavnika srodnih odbora, posete srodnim odborima u regionu, učešće članova Odbora na regionalnim i međunarodnim skupovima, seminarima i okruglim stolovima. Odbor će primati delegacije organizacija dijaspore i Srba u regionu i odazivati se na njihove pozive za posetu.

Odbor teži unapređenju stručnih kapaciteta, kako članova Odbora tako i službe Odbora. U tom smislu postoji mogućnost da Odbor samostalno ili u saradnji sa međunarodnim organizacijama realizuje edukativne seminare i konferencije.

Po potrebi Odbor će organizovati javna slušanjau cilju ostvarivanja kontrolne funkcije Narodne skupštine, a radi pribavljanja informacija ili drugog pitanja koje je u nadležnosti Odbora.

Odbor će sarađivati sa državnim organima, organizacijama i telima koja se bave zaštitom prava dijaspore i Srba u regionu, sa organizacijama dijaspore i nevladinim organizacijama i udruženjima u Srbiji i inostranstvu koja su angažovana na pitanjima vezanim za odnos matice i dijaspore. Odbor će sarađivati sa organima, organizacijama i telima u Srbiji i inostranstvu, posebno sa Ministarstvom spoljnih poslova i Upravom za saradnju s dijasporom i Srbima u regionu, kao i ministarstvima za unutrašnje poslove, finansije, ekonomiju, obrazovanje, kulturu, informisanje, rad i socijalnu politiku, omladinu, sport i vere; diplomatsko-konzularnim predstavništvima Republike Srbije u inostranstvu; međuvladinim mešovitim komisijama za pitanja srpske manjine u drugim državama i pitanja nacionalnih manjina u Srbiji (Rumunija, Mađarska, Hrvatska, Makedonija...); Skupštinom dijaspore i Srba u regionu i njenim savetima; odborima parlamenata drugih država koji su nadležni za pitanja nacionalnih manjina i saradnju sa dijasporom i delovima naroda koji živi u susednim zemljama; Maticom iseljenika i Srba u regionu i drugim organizacijama u Srbiji koje se bave pitanjima dijaspore i Srba u regionu; Privrednom komorom Srbije; školama na srpskom jeziku u inostranstvu; katedrama za srpski jezik na fakultetima u inostranstvu; medijima na srpskom jeziku u dijaspori i zemljama regiona; medijima iz Srbije koji informišu o dijaspori i Srbima u regionu, pre svega, Javnim servisom Radio Televizije Srbije; kao i kulturno-umetničkim udruženjima u inostranstvu koja okupljaju dijasporu i Srbe u regionu.

Odbor će podržavati i obezbeđivati uslove za sve legitimne interese i prava pripadnika naše dijaspore: ostvarivanja Strategije očuvanja i jačanja veza matične zemlje sa dijasporom i Srbima u regionu, regulisanja državljanstva, ličnih isprava, redovnih dopunskih i drugih oblika nastave na srpskom jeziku u školama u inostranstvu, učešća u privrednom razvoju Srbije, učešća na izborima za organe vlasti u Srbiji, otvaranja novih DKP-a, kulturnih centara, imenovanja počasnih konzula Republike Srbije u sredinama u kojima živi brojna dijaspora, očuvanja srpske kulturne baštine u inostranstvu i drugim poslovima očuvanja, jačanja i ostvarivanja veza dijaspore i Srba u regionu sa matičnom državom.

2.11. Vlada Republike Srbije je 2015. godine usvojila Program reforme upravljanja javnim finansijama 2016-2020 sa pratećim Akcionim planomu kom je Narodna skupština preko *Odbora za finansije, republički budžet i kontrolu trošenja javnih sredstava*, označena kao jedan od članova Radne grupe za sprovođenje pomenutog Programa. U skladu sa navedenim a u cilju daljeg jačanja kontrolne funkcije Odbora, Akcionim planom za sprovođenje Programa reforme upravljanja javnim finansijama predviđeno je da Odbor za finansije bude jedan od nosilaca aktivnosti u okviru eksternog nadzora nad javnim finansijama zajedno sa Državnom revizorskom institucijom. Navedenim Akcionim planom predviđeno je da Odbor za finansije, republički budžet i kontrolu trošenja javnih sredstava u 2020. godini održi četiri sednice van sedišta u okviru kojih će se održati i sednice Pododbora za razmatranje izveštaja o obavljenim revizijama DRI uz prisustvo predstavnika DRI, subjekata revizije i po potrebi predstavnika drugih relevantnih organa, organizacija i institucija. Cilj održavanja ovakvih sednica na kojima se razmatraju izveštaji o reviziji konsolidovanih finansijskih izveštaja budžeta i pravilnosti poslovanja revidiranih subjekata jeste podizanje svesti o značaju nalaza revizije i preporuka DRI, kao i o ulozi parlamentarnog nadzora nad javnim finansijama.

U okviru svoje izborne funkcije Odbor za finansije, republički budžet i kontrolu trošenja javnih sredstava na osnovu člana 140. Zakona o javnim nabavkama je nadležan za izbor predsednika i članova Republičke komisije za zaštitu prava u postupcima javnih nabavki i to objavljivanjem javnom konkursa za izbor. Kako u 2020. godini ističe mandat predsedniku i jednom članu navedene Komisije, Odbor će pokrenuti postupak izbora objavljivanjem javnog konkursa.

U okviru Projekta „Jačanje nadzorne funkcije i javnosti u radu Narodne skupštine**“**, koji se sprovodi u saradnji sa Programom Ujedinjenih nacija za razvoj (UNDP) i Švajcarskom agencijom za razvoj i saradnju (SDC), Narodna skupština, odnosno Odbor za finansije, republički budžet i kontrolu trošenja javnih sredstava je u decembru 2015. godine okončao prvu fazu u razvoju Portala za nadzor nad javnim finansijama čime je realizovana mera utvrđena Akcionim planom Vlade za sprovođenje Nacionalne strategije za borbu protiv korupcije u Republici Srbiji za period od 2013. do 2018. godine. Za naredne faze koje će Narodna skupština postepeno razvijati u narednom periodu, predviđeno je povezivanje Portala sa drugim elektronskim sistemima (portalima) za praćenje javne potrošnje iz državnog budžeta (Ministarstva finansija - Uprave za javni dug i Uprave za trezor, Državne revizorske institucije, Uprave za javne nabavke, Republičke komisije za zaštitu prava u postupcima javnih nabavki i dr.), preuzimanje njihovih podataka i uspostavljanje jedinstvene baze podataka o sistemu javne potrošnje iz državnog budžeta na način koji će narodnim poslanicima i javnosti olakšati pristup neophodnim informacijama o trošenju budžetskih sredstava i omogućiti im da na jednostavan i efikasan način prate trošenje javnih sredstava iz budžeta i vrše nadzor nad javnim finansijama.

2.12. *Odbor za privredu, regionalni razvoj, trgovinu, turizam i energetiku* će u 2019. godini odrediti dva člana Odbora koji će učestvovati na sastancima Parlamentarnog plenuma Energetske zajednice u Sekretarijatu Energetske zajednice u Beču, u Evropskom parlamentu u Briselu ili u nekoj od država članica Energetske zajednice.

U okviru parlamentarne dimenzije predsedavanja Evropskom unijom, predsednik Odbora će učestvovati na sastancima predsednika nadležnih odbora nacionalnih parlamenata država članica EU i Evropskog parlamenta;

U skladu sa uspostavljenim pravnim okvirom za saradnju Narodne skupštine Republike Srbije i Državne dume Federalne skupštine Ruske Federacije, zaključcima sa Drugog zasedanja Zajedničke komisije od 5. juna 2017. godine i inicijative Sergeja Žigareva, predsednika Odbora za ekonomsku politiku, industriju, inovativni razvoj i poslovnu aktivnost Državne dume Federalne skupštine Ruske Federacije za uspostavljanje saradnje sa Odborom za privredu, regionalni razvoj, trgovinu, turizam i energetiku, planirane su zajedničke aktivnosti na zakonodavnom planu i zajednička sednica dva odbora u 2020. godini;

Odbor će u 2020. godini biti domaćin sastanka sa članovima Komisije za spoljnu trgovinu i carine Parlamentarne skupštine Bosne i Hercegovine (Narodna skupština će, na principu reciprociteta, snositi troškove smeštaja u Beogradu za tri člana delegacije i sekretara Komisije).

Parlamentrni forum za energetsku politiku Srbije će u 2020. godini redovno održavati sastanke jednom mesečno, a po potrebi i češće. Članovi Parlamentarnog foruma za energetsku politiku Srbije učestvovaće na konferencijama, radionicama, okruglim stolovima i drugim skupovima koje organizuju nadležni organi, organizacije civilnog društva i međunarodne organizacije i institucije u Srbiji i u inostranstvu, a koji su u vezi sa ciljevima PFEPS. PFEPS će biti domaćin konferencijama, okruglim stolovima, javnim raspravama i stručnim skupovima.

2.13. Na osnovu člana 64. Poslovnika Narodne skupštine, *Odbor za evropske integracije* obavlja saradnju sa međunarodnim institucijama. Saradnja je intenzivna sa odborima parlamenata drugih zemalja i parlamentarnim institucijama. Sa sticanjem statusa kandidata za članstvo u EU, članovi Odbora se pozivaju na redovne sastanke u okviru parlamentarne dimenzije predsedavanja članica EU (COSAC). Odbor učestvuje u redovnim sastancima članova odbora nadležnih za EU integracije parlamenata regiona (COSAP). Odbor ostvaruje i bilateralnu saradnju razmenjujući posete sa članovima parlamenata drugih zemalja.

2.14. U okviru delokruga rada *Odbora za obrazovanje, nauku, tehnološki razvoj i informatičko društvo*u 2020. godini, članovi odbora imaju značajne aktivnosti u zamlji i inostranstvu, kao što su: učestvovanje na konferencijama, okruglim stolovima, seminarima i sastancima, na teme koje su od značaja za obavljanje njihove funkcije; uzajamne posete članova odbora Narodne skupštine odborima parlamenata EU; aktivnosti u postupku pregovora o pristupanju Evropskoj uniji i s tim u vezi troškovi za realizaciju tih aktivnosti (troškovi puta, smeštaja, ishrane i prevođenja dokumenata u pripremi narodnih poslanika za učešće na konferencijama, okruglim stolovima, seminarima i sastancima). Obaveza Narodne skupštine je da nadoknadi troškove koji nastaju u vezi sa službenim putovanjima u zemlji i inostranstvu.

2.15. U okviru delokruga rada *Odbor za kulturu i informisanje*u 2020. godini, članovi odbora imaju značajne aktivnosti u zamlji i inostranstvu, kao što su: učestvovanje na konferencijama, okruglim stolovima, seminarima i sastancima, na teme koje su od značaja za obavljanje njihove funkcije; uzajamne posete članova odbora Narodne skupštine odborima parlamenata EU; aktivnosti u postupku pregovora o pristupanju Evropskoj uniji i s tim u vezi troškovi za realizaciju tih aktivnosti (troškovi puta, smeštaja, ishrane i prevođenja dokumenata u pripremi narodnih poslanika za učešće na konferencijama, okruglim stolovima, seminarima i sastancima).

2.16. U okviru delokruga rada *Odbor za zaštitu životne sredine*u 2020. godini, članovi odbora imaju značajne aktivnosti u zamlji i inostranstvu, kao što su: učestvovanje na konferencijama, okruglim stolovima, seminarima i sastancima, na teme koje su od značaja za obavljanje njihove funkcije; uzajamne posete članova odbora Narodne skupštine odborima parlamenata EU; aktivnosti u postupku pregovora o pristupanju Evropskoj uniji i s tim u vezi troškovi za realizaciju tih aktivnosti (troškovi puta, smeštaja, ishrane i prevođenja dokumenata u pripremi narodnih poslanika za učešće na konferencijama, okruglim stolovima, seminarima i sastancima).

2.17. U okviru delokruga rada *Odbor za zdravlje i porodicu*u 2020. godini, članovi odbora imaju značajne aktivnosti u zamlji i inostranstvu, kao što su: učestvovanje na konferencijama, okruglim stolovima, seminarima i sastancima, na teme koje su od značaja za obavljanje njihove funkcije; uzajamne posete članova odbora Narodne skupštine odborima parlamenata EU; aktivnosti u postupku pregovora o pristupanju Evropskoj uniji i s tim u vezi troškovi za realizaciju tih aktivnosti (troškovi puta, smeštaja, ishrane i prevođenja dokumenata u pripremi narodnih poslanika za učešće na konferencijama, okruglim stolovima, seminarima i sastancima).

2.18. U okviru delokruga rada *Odbora za prostorno planiranje, saobraćaj, infrastrukturu i telekomunikacije*razmatraju se predlozi zakona i drugih opštih akata kao i druga pitanja iz oblasti: železničkog, drumskog, vodnog i vazdušnog saobraćaja; urbanizma i prostornog planiranja i stambeno-komunalnih delatnosti; građevinarstva, uređivanje i korišćenja gradskog građevinskog zemljišta i premera i katastra zemljišta; poštanskog saobraćaja i telekomunikacija.

2.19. U okviru delokruga rada *Odbora za poljoprivredu, šumarstvo i vodoprivredu* se razmatraju predlozi zakona i drugih opštih akata kao i druga pitanja iz oblasti: poljoprivrede i prehrambene industrije; poljoprivrednog zadrugarstva i ruralnog razvoja; veterinarstva i zaštite bilja; šumarstva i vodoprivrede.

2.20. U okviru delokruga rada *Odbora za spoljne poslove*u 2020. godini, članovi odbora imaju značajne aktivnosti u zamlji i inostranstvu, kao što su: učestvovanje na konferencijama, okruglim stolovima, seminarima i sastancima, na teme koje su od značaja za obavljanje njihove funkcije; uzajamne posete članova odbora Narodne skupštine odborima parlamenata EU; aktivnosti u postupku pregovora o pristupanju Evropskoj uniji i s tim u vezi troškovi za realizaciju tih aktivnosti (troškovi puta, smeštaja, ishrane i prevođenja dokumenata u pripremi narodnih poslanika za učešće na konferencijama, okruglim stolovima, seminarima i sastancima).

2.21. Parlamentarni odbor za stabilizaciju i pridruživanje, osnovan je 6. novembra 2013. godine, i čine ga 15 narodnih poslanika Narodne skupštine i 15 poslanika Evropskog parlamenta. Na osnovu člana 125. Sporazuma o stabilizaciji i pridruživanju, ovaj odbor ima dva sastanka godišnje, jedan u Beogradu, drugi u Briselu/Strazburu pa je u tom smislu potrebno planirati određena sredstva;

2.22. U skladu sa Protokolom o saradnji Narodne skupštine Republike Srbije i Narodne skupštine Republike Srpske koji su predsednici ovih skupština zaključili na osnovu člana 7. Zakona o potvrđivanju Sporazuma o uspostavljanju specijalnih paralelnih odnosa između Republike Srpske i Republike Srbije („Službeni glasnik RS“, broj 60/07), potrebno je planirati studijske posete i boravke narodnih poslanika i zaposlenih u stručnim službama skupština u cilju prenošenja iskustava u radu skupštinskih odbora i službi skupština. Na osnovu ovog Protokola troškove sastanaka i zajedničkih sednica snosi skupština domaćin boravka.

3. *NEFORMALNE PARLAMENTARNE*

*GRUPE U NARODNOJ SKUPŠTINI*

3.1. U Narodnoj skupštini je 14. februara 2013. godine osnovana *Ženska parlamentarna mreža* koju čine narodne poslanice. Osnivanje i rad Ženske parlamentarne mreže podržavaju predsednik Narodne skupštine, Odbor za ljudska i manjinska prava i ravnopravnost polova, Beogradski fond za političku izuzetnost, Koordinaciono telo Vlade Republike Srbije za rodnu ravnopravnost, Agencija UN WOMEN, UNDP/*SDC* i Misija OEBS-a u Srbiji.

3.2. U Narodnoj skupštini je 5. juna 2013. godine osnovana *Globalna organizacija parlamentaraca za borbu protiv korupcije u Srbiji (Nacionalni ogranak GOPAC-a)* sa ciljem borbe protiv korupcije i njene prevencije, kroz jačanje integriteta u vršenju javnih funkcija. Ova mreža okuplja sadašnje i bivše poslanike na globalnom, regionalnom i nacionalnom nivou, sa ciljem razmene i pružanja informacija, sredstava, instrumenata, kao i sa ciljem razvijanja svesti da parlament predstavlja prvu liniju odgovornosti u borbi protiv korupcije, u cilju kreiranja i primene zakonskih rešenja koji su u funkciji borbe protiv korupcije i unapređenja nadzorne uloge parlamenta. Nacionalni ogranak GOPAC-a čine narodni poslanici iz prethodnih i aktuelnog saziva Narodne skupštine i otvoren je za pristup novim članovima, u skladu sa Poveljom o osnivanju Globalne organizacije parlamentaraca za borbu protiv korupcije u Srbiji, pa se očekuje povećan broj narodnih poslanika koji će aktivno učestvovati u radu ove organizacije u narednom periodu. Finansijsku podršku u radu pružaće i u 2020. godine UNDP/*SDC* kroz Drugu fazu Projekta „Jačanje nadzorne uloge i javnosti u radu Narodne skupštine“.

3.3. *Ekonomski kokus* je dobrovoljna, neformalna parlamentarna grupa narodnih poslanika osnovana u novembru 2014. godine na inicijativu Nacionalne alijanse za lokalni ekonomski razvoj (NALED) i Međunarodnog republikanskog instituta (IRA), u cilju izgradnje političkog konsenzusa oko važnih ekonomskih pitanja i zakonskih rešenja kojima se uređuje privredni ambijent kroz otvoreni i stalni dijalog sa privredom, lokalnim samoupravama i civilnim društvom. U prethodnom sazivu Narodne skupštine Ekonomski kokus je činilo 12 narodnih poslanika iz osam političkih stranaka, čije su aktivnosti bile usmerene na jačanje ugleda Narodne skupštine, povećanje transparentnosti zakonodavnog procesa i stvaranje povoljnog poslovnog okruženja. Očekuje se da i u narednom sazivu Narodne skupštine narodni poslanici nastave da rade u okviru ovog neformalnog oblika saradnje.

3.4. *Zelena poslanička grupa* predstavlja neformalnu parlamentarnu grupu koju čine narodni poslanici iz različitih stranaka koji su posvećeni temama zaštite životne sredine i održivog razvoja, i koji aktivno žele da rade na promociji i prihvatanju evropskih standarda i normi. Cilj Zelene poslaničke grupe je da teme zaštite životne sredine i održivog razvoja dobiju prioritet i nađu se u fokusu prilikom odlučivanja u Narodnoj skupštini. Grupa je osnovana u novembru 2009. godine a njen rad je obnovljen u januaru 2013. godine. U prethodnom sazivu Narodne skupštine Zelenu poslaničku grupu su činila 24 narodna poslanika iz različitih političkih stranaka. Aktivnosti Grupe se sprovode u saradnji sa Centrom modernih veština i Beogradskim fondom za političku izuzetnost.

3.5. *Parlamentarni forum za energetsku politiku Srbije* je neformalna parlamentarna grupa, obrazovana 2014. godine, koju čine narodni poslanici iz različitih stranaka koja se bavi pitanjima energetske politike Srbije. U okviru ovog foruma narodni poslanici organizuju događaje na kojima se sastaju ključni akteri u sektoru energetike, radi međusobnog informisanja i razmatranja određenih pitanja iz oblasti energetike. U prethodnom sazivu Narodne skupštine sastanci Parlamentarnog foruma su se održavali najmanje jednom mesečno i bili su mesto na kome se vodio otvoreni dijalog sa svim akterima u oblasti energetike i razmenjivale informacije i iznosila mišljenja o svim važnim pitanjima energetske politike Srbije. Očekuje se da će članovi Parlamentarnog foruma, nakon njegovog obrazovanja u novom sazivu Narodne skupštine, u 2020. godini redovno održavati sastanke jednom mesečno, a po potrebi i češće. Članovi Parlamentarnog foruma za energetsku politiku Srbije učestvovaće na konferencijama, radionicama, okruglim stolovima i drugim skupovima koje organizuju nadležni organi, organizacije civilnog društva i međunarodne organizacije i institucije u Srbiji i u inostranstvu, a koji su u vezi sa ciljevima PFEPS. PFEPS će biti domaćin konferencijama, okruglim stolovima, javnim raspravama i stručnim skupovima, zbog čega je potrebno planirati određena sredstva za te namene. Stručnu i administrativnu podršku u radu ovog foruma pružaju zaposleni u Odboru za privredu, regionalni razvoj, trgovinu, turizam i energetiku.

3.6*. Fokus grupa za razvoj mehanizama kontrole procesa implementacije ciljeva održivog razvoja Narodne skupštine Republike Srbije*, formirana je 25. septembra 2017. godine, čiji su glavni ciljevi: nadzor i podrška implementaciji Ciljeva održivih razvoja (COR) u Srbiji; kontrola rada i aktivnosti Međuresorne radne grupe za implementaciju ciljeva Vlade RS; podrška i usvajanje zakona koji uređuju primenu Agende 2030; obezbeđivanje dodatnih sredstava za implementaciju COR kroz proceduru usvajanja Zakona o budžetu; jačanje svesti o značaju Agende 2030. među poslanicima Narodne skupštine; dijalog sa mladima, predstavnicima lokalnih organa vlasti, lokalnim medijima i NVO o ciljevima i potrebama implementacije Agende 2030. Očekivani rezultati su da će Narodna skupština razviti stalne mehanizme kontrole implementacije COR u Srbiji (iskoristiti postojeće kontrolne mehanizme utvrđene Zakonom o Narodnoj skupštini i Poslovnikom gde bi Fokus grupa u koordinaciji sa predsednikom Narodne skupštine usmeravala proces); podrška nacionalnim i lokalnim organima vlasti, kompanijama, NVO i građanima uključenim u implementaciju Agende 2030.

*VI. DRUGE AKTIVNOSTI*

Mobilni parlament je program poseta delegacije narodnih poslanika, u pratnji i organizaciji zaposlenih u Grupi za edukaciju i prezentaciju skupštinske baštine, lokalnim samoupravama širom zemlje. U trodnevnom programu, Mobilni parlament posećuje tri grada odnosno opštine po izboru. U delegaciji su narodni poslanici iz različitih političkih partija, koji su rodom iz gradova koji se obilaze ili u njima žive. U svakom gradu se organizuju po dve otvorene tribine na kojima narodni poslanici predstavljaju svoj rad i rad Narodne skupštine: u prepodnevnim časovima za srednjoškolce, a u popodnevnim, u prostorijama lokalne samouprave, za građane. Tribine su otvorenog tipa, na kojima građani i srednjoškolci sami biraju temu o kojoj će se razgovarati.

Simulacije sednica Narodne skupštine su najsavremenije interaktivno nastavno sredstvo, koncipirano na principu učenja kroz učestvovanje. Ovaj program je razvijen u saradnji sa Misijom OEBS u Srbiji, Minhenskim centrom za primenjenu politiku, Ministarstvom prosvete i fakultetom političkih nauka u Beogradu. U tročasovnom programu srednjoškolci imaju priliku da budu „narodni poslanici“ i prođu kroz sve ključne momente zakonodavnog procesa: pisanje amandmana, rad u odborima, sastanci poslaničkih klubova, diskusija u plenumu, glasanje itd.

Nedelja parlamentarizma predstavlja seriju različitih događaja koji za cilj imaju prostor za otvorenu debatu o učešću građana u demokratskim procesima, značaju otvorenosti parlamenta kao institucije, kao i različitim načinima komunikacije građana i njihovih direktno izabranih predstavnika.

Koncept Nedelje parlamentarizma je razvijen po ugledu na Parliament Week, koji je 2011. godine pokrenuo parlament Velike Britanije.

Položaj i nadležnosti Narodne skupštine utvrđeni su Ustavom Republike Srbije, Zakonom o Narodnoj skupštini, kao i drugim propisima na osnovu kojih Narodna skupština vrši zakonodavnu, kontrolnu, izbornu i predstavničku funkciju. Narodnu skupštinu čini 250 narodnih poslanika koji poslaničku funkciju obavljaju kroz različite oblike rada koji su specifični u odnosu na druge državne organe: učešće na sednicama Narodne skupštine i njenih radnih tela, rad u poslaničkim grupama, članstvo u stalnim i povremenim parlamentarnim delegacijama u međunarodnim organizacijama, učešće u radu poslaničkih grupa prijateljstva i dr.

Zakonom o Narodnoj skupštini („Službeni glasnik RS“, broj 9/10) i Poslovnikom Narodne skupštine („Službeni glasnik RS“ broj 20/12 - prečišćen tekst) utvrđen je položaj Službe Narodne skupštine (u daljem tekstu: Služba) i finansiranje nadležnosti Narodne skupštine. Odlukom o organizaciji i radu Službe Narodne skupštine uređeni su organizacija i rad Službe, utvrđene organizacione jedinice u okviru kojih se grupišu istovrsni ili srodni i međusobno povezani poslovi, određuju i razvrstavaju položaji i radna mesta zaposlenih u Službi. Pravilnikom o unutrašnjem uređenju i sistematizaciji radnih mesta u Službi Narodne skupštine 03 broj 02-461/19 od 15. marta 2019. godine, utvrđeni su nazivi unutrašnjih jedinica i njihov delokrug, ovlašćenja i odgovornosti rukovodilaca unutrašnjih jedinica, način saradnje Službe sa drugim organima i organizacijama, radna mesta državnih službenika na položaju, izvršilačka radna mesta po svakom zvanju (za državne službenike) i svakoj vrsti radnih mesta (za nameštenike), nazivi radnih mesta, opisi poslova radnih mesta i zvanja (za državne službenike), odnosno vrste (za nameštenike) u koja su radna mesta razvrstana, uslovi za rad zaposlenog na radnom mestu (stručna sprema, radno iskustvo, položen državni stručni ispit, posebna znanja, veštine i sposobnosti), kao i broj državnih službenika na položaju, državnih službenika na izvršilačkim radnim mestima i nameštenika za svako radno mesto.

Služba obavlja stručne, administrativno-tehničke i druge poslove za potrebe Narodne skupštine, njenih radnih tela, narodnih poslanika, predsednika Narodne skupštine, potpredsednika Narodne skupštine i poslaničkih grupa u Narodnoj skupštini, Republičke izborne komisije, kao i druge poslove u skladu sa zakonom, Poslovnikom Narodne skupštine i drugim aktima Narodne skupštine i njenih radnih tela. Službom rukovodi generalni sekretar, koji organizuje i obezbeđuje jedinstven rad Službe.

Služba se sastoji od dve posebne unutrašnje jedinice (Kabinet predsednika Narodne skupštine i Generalni sekretarijat) i četiri osnovne unutrašnje jedinice (Sektor za zakonodavstvo,Sektor za međunarodne odnose, Sektor za opšte poslove i Sektor za operativno-tehničke poslove i informacione tehnologije).

U *Kabinetu predsednika Narodne skupštine* obavljaju se poslovi koji se odnose na: proučavanje i obradu akata koje razmatra Narodna skupština i drugih akata upućenih predsedniku i potpredsednicima Narodne skupštine; organizovanje i koordinaciju u vezi sa ostvarivanjem saradnje predsednika Narodne skupštine sa državnim organima, organizacijama i telima, kao i sa međunarodnim organizacijama i institucijama; pripremu informacija, stručnih analiza i mišljenja za potrebe predsednika i potpredsednika Narodne skupštine; pripremu podsetnika i drugih materijala od značaja za učešće predsednika, odnosno potpredsednika Narodne skupštine na sastancima Kolegijuma, konferencijama, okruglim stolovima i drugim skupovima, kao i pripremu materijala za razgovore sa stranim delegacijama i gostima iz inostranstva; pripremu godišnjeg programa rada Narodne skupštine; organizovanje javnih nastupa predsednika i potpredsednika Narodne skupštine; komunikaciju sa građanima i učestvovanje u organizovanju i realizaciji poseta građana Narodnoj skupštini i drugi poslovi od značaja za vršenje funkcije predsednika i potpredsednika Narodne skupštine.

U *Generalnom sekretarijatu Narodne skupštine* obavljaju se poslovi koji su opšti i zajednički za Službu: poslovi u vezi sa obezbeđivanjem jedinstvenog rada Službe; poslovi interne revizije, pripreme i obrade sednica Narodne skupštine i izdavanja stenografskih beležaka sa sednica Narodne skupštine; poslovi odnosa s javnošću; poslovi protokola, poslovi koji se odnose na izradu informativnih i analitičkih istraživanja i bibliotečku građu; poslovi edukacije i prezentacije skupštinske baštine; poslovi zaštite tajnih podataka u Narodnoj skupštini; poslovi koji se odnose na izradu tekstova domaćih i međunarodnih sporazuma o saradnji između Narodne skupštine i drugih organa i organizacija i praćenje njihove realizacije; poslovi u vezi sa primenom propisa kojima se uređuju dostupnost informacija od javnog značaja, zaštita podataka o ličnosti, borba protiv korupcije i drugi stručni i administrativni poslovi od značaja za vršenje funkcije generalnog sekretara Narodne skupštine i zamenika generalnog sekretara. Za obavljanje navedenih poslova obrazovano je šest užih unutrašnjih jedinica: Odeljenje za pripremu i obradu sednica Narodne skupštine, Grupa za zaštitu tajnih podataka u Narodnoj skupštini, Biblioteka Narodne skupštine, Odeljenje za odnose s javnošću, Odeljenje za poslove protokola i Grupa za edukaciju i prezentaciju skupštinske baštine.

U Generalnom sekretarijatu sistematizovano je i radno mesto internog revizora.

U *Sektoru za zakonodavstvo* obavljaju se poslovi koji se odnose na: pripremu i obradu akata od značaja za rad radnih tela; analizu zakona, predloga zakona i drugih opštih akata; pripremu i obradu materijala za potrebe poslaničkih grupa i drugi poslovi za potrebe Narodne skupštine u vršenju zakonodavne funkcije. Za obavljanje ovih poslova obrazovano je pet užih unutrašnjih jedinica: Odeljenje za ustavno-pravni sistem i organizaciju vlasti, Odeljenje za ekonomsko-finansijska pitanja,Odeljenje za odbranu i nacionalna pitanja,Odeljenje za opšta društvena pitanja i Odeljenje za poslove poslaničkih grupa.

U *Sektoru za međunarodne odnose* obavljaju se poslovi koji se odnose na: pripremanje akata i realizaciju aktivnosti iz oblasti spoljnopolitičkih odnosa i parlamentarne saradnje; učešće stalnih i drugih delegacija Narodne skupštine u radu međunarodnih i regionalnih organizacija; posete studijskih grupa predstavničkim telima drugih država i primanje delegacija; posete studijskih grupa ili članova predstavničkih tela drugih država; pripremu materijala za posete delegacija Narodne skupštine i njenih radnih tela predstavničkim telima drugih država, međunarodnim i regionalnim organizacijama; analizu usklađenosti propisa sa propisima Evropske unije, prevođenje, kao i drugi poslovi za potrebe Narodne skupštine, njenih radnih tela, poslaničkih grupa i narodnih poslanika iz oblasti međunarodnih odnosa. Za obavljanje ovih poslova obrazovane su dve uže unutrašnje jedinice Odeljenje za spoljne poslove, sa Odsekom za poslove prevođenja i Odeljenje za evropske integracije.

U *Sektoru za opšte poslove* obavljaju se poslovi koji se odnose na: planiranje i izradu skupštinskog budžeta, finansijsko računovodstvo i knjigovodstvo; upravljanje ljudskim resursima; upravljanje rizicima i zaštitu na radu; pisarnicu, ekspediciju pošte, arhivu, daktilografiju, stenografisanje; poslovi javnih nabavki, kao i drugi opšti poslovi za potrebe Narodne skupštine. Za obavljanje ovih poslova obrazovano je četiri užih unutrašnjih jedinica Odeljenje za ljudske resurse, Odeljenje za administrativne poslove (sa Odsekom pisarnice sa ekspedicijom i arhivom, Odsek daktilobiroa, Odsek stenobiroa) Odeljenje za budžetske i finansijsko-računovodstvene poslove (sa Odsekom za budžetsko planiranje i Odsekom za budžetsko računovodstvo) i Odsek za javne nabavke.

U *Sektoru za operativno-tehničke poslove i informacione tehnologije* obavljaju se poslovi koji se odnose na: elektronske i informaciono-komunikacione tehnologije, investiciono, tehničko i tekuće održavanje objekata Narodne skupštine; zaštitu i održavnje kulturnih dobara koje koristi i kojima upravlja Narodna skupština; građenje, rekonstrukciju, dogradnju, adaptaciju, sanaciju, restauraciju, konzervaciju, enterijersko i eksterijersko uređenje i opremanje, kao i čišćenje i higijenizaciju objekata, zemljišta, instalacija, postrojenja, uređaja i opreme koje koristi i kojima upravlja Narodna skupština; protivpožarnu zaštitu, birotehniku kao i drugi operativno-tehnički poslovi. U Sektoru su obrazovane sledeće uže unutrašnje jedinice: Odeljenje za elektroniku, telekomunikacije i informatiku (u okviru koga su obrazovani Odsek za elektronske sisteme,Odsek za informaciono-komunikacione tehnologije i Grupa za tehničku podršku elektronskim sednicama), Odeljenje za investiciono održavanje objekata, zaštitu i održavanje kulturnih dobara, Odeljenje za tehničko i tekuće održavanje sa Odsekom za održavanje čistoće, Odeljenje protivpožarne zaštite i Odsek birotehnike.

Prema odredbama Poslovnika Narodne skupštine, za obrazovanje poslaničke grupe dovoljno je da se udruži najmanje pet narodnih poslanika koji o tome obaveštavaju predsednika Narodne skupštine. Broj poslaničkih grupa je promenljiv tokom jednog saziva Narodne skupštine, kao i broj članova koji čine poslaničku grupu. Narodna skupština za razliku od drugih državnih organa, ima jedinstvenu potrebu da u svakom sazivu angažuje određeni broj lica na određeno vreme, koja pružaju adekvatnu stručnu podršku poslaničkim grupama. Naime, Odlukom Odbora za administrativno-budžetska i mandatno-imunitetska pitanja o radnom angažovanju konsultanata u poslaničkim grupama, 21 Broj 02-1171/14 od 30. aprila 2014. godine, utvrđeno je pravo poslaničke grupe da, u zavisnosti od broja poslanika koji je čine, angažuje konsultante za obavljanje stručnih i administrativnih poslova. Konsultanti zasnivaju radni odnos na određeno vreme dok postoji poslanička grupa za koju su angažovani, a naduže do kraja saziva Narodne skupštine. Konsultanti - samostalni izvršioci izvan svih unutrašnjih jedinica obavljaju poslove koji se odnose na pružanje stručne i administrativne podrške poslaničkim grupama u Narodnoj skupštini: analiza zakona i predloga zakona; priprema predloga akata koje narodni poslanici - članovi poslaničke grupe podnose Narodnoj skupštini; priprema i stručna obrada amandmana koji se podnose na predloge zakona i drugih akata; pružanje stručne pomoći narodnim poslanicima u vezi sa primenom važećih propisa; pružanje stručne pomoći narodnim poslanicima u primeni Poslovnika Narodne skupštine i drugih akata Narodne skupštine; stručna obrada inicijativa, peticija, predstavki i predloga građana, udruženja i organizacija upućenih poslaničkoj grupi; organizovanje sastanaka narodnih poslanika sa građanima, predstavnicima državnih organa, organizacija i tela. Broj navedenih lica je promenljiv i zavisi od broja obrazovanih poslaničkih grupa u Narodnoj skupštini, kao i od broja narodnih poslanika koji čine poslaničku grupu. Imajući u vidu mogućnost povećanja, odnosno smanjenja broja poslaničkih grupa, odnosno konsultanata u toku saziva Narodne skupštine, kao i specifičnost njihovog rada u poslaničkim grupama, na radno angažovanje konsultanata u poslaničkim grupama ne odnosi se ograničenje zapošljavanja na određeno vreme, saglasno članu 10. Zakona o načinu određivanja maksimalnog broja zaposlenih u javnom sektoru.

Predviđenim brojem izvršilaca, u Pravilniku o unutrašnjem uređenju i sistematizaciji radnih mesta u Službi Narodne skupštine, opisima poslova, radnih mesta, zvanjima i uslovima zaposlenih za rad na radnom mestu, omogućava se dalje unapređenje kvaliteta i modernizacije rada Službe Narodne skupštine, pružanje adekvatne stručne podrške narodnim poslanicima u obavljanju njihove funkcije, u skladu sa najboljom parlamentarnom praksom. Neophodne su kontinuirane obuke i stručna usavršavanja zaposlenih u Službi Narodne skupštine, kako bi u potpunosti mogli da odgovore zahtevima radnog mesta.

Narodna skupština svoje aktivnosti planira po funkcionalnim klasifikacijama i to:

1. funkcija 110 - Izvršni i zakonodavni organi, finansijski i fiskalni poslovi i spoljni poslovi,

2. funkcija 130 - Opšte usluge.

U skladu sa Zakonom o budžetskom sistemu, sredstva za rad Narodne skupštine planirana su po funkcionalnim i ekonomskim klasifikacijama, programima i programskim aktivnostima.

Ekonomskim klasifikacijama na trećem klasifikacionom nivou grupisani su jednoznačni rashodi po metodologiji koja je utvrđena Zakonom o budžetskom sistemu. Četvrti klasifikacioni nivo ekonomske šifre rashoda daje analitičke podatke o rashodima koji čine sastavni deo grupe rashoda na trećem nivou ekonomske klasifikacije.

**NARODNA SKUPŠTINA Funkcija 110 - Izvršni i zakonodavni organi, finansijski i fiskalni poslovi i spoljni poslovi**

**Program 2101:** Politički sistem - zakonodavna vlast

**Programska aktivnost 0001**  – vršenje funkcije narodnog poslanika

Statusna i materijalna prava narodnih poslanika regulisana su Zakonom o primanjima narodnih poslanika u Narodnoj skupštini Republike Srbije, Zakonom o Narodnoj skupštini i drugim zakonima i propisima, kao i odlukama Administrativnog odbora i Odbora za administrativno-budžetska i mandatno-imunitetska pitanja.

Prema važećim propisima, narodni poslanik ima pravo na: platu; naknadu troškova za vršenje poslaničke funkcije (poslanički dodatak); troškove korišćenja privatnog automobila; troškove hotelskog smeštaja za vreme održavanja sednica Narodne skupštine i njenih radnih tela (poslanička naknada); troškove službenog putovanja u zemlji i inostranstvu; naknadu za zakup stana u Beogradu; naknadu troškova za odvojeni život; otpremninu; besplatan prevoz u železničkom, drumskom, javnom gradskom i rečnom saobraćaju na teritoriji Republike Srbije; razliku između poslaničke plate i zarade koju ostvaruje u radnom odnosu; mesečnu naknadu u visini 80 posto od poslaničke plate zbog obavljanja samostalne delatnosti; naknadu plate po prestanku poslaničke funkcije i dr.; naknadu plate po prestanku poslaničke funkcije u visini plate koju je imao na dan prestanka funkcije, a najduže tri meseca, pravo na naknadu plate ako je narodnoj poslanici prestala funkcija u vreme trudnoće i porođaja, u visini plate koju je imala na dan prestanka funkcije, a najduže godinu dana i dr.

Na ovoj budžetskoj funkciji opredeljena su sredstva za finansiranje rashoda vezanih za obezbeđenje uslova za rad narodnih poslanika, u iznosu od 660.388.000 dinara.

411 - Plate, dodaci i naknade zaposlenih

Sredstva na ekonomskoj klasifikaciji 411 – Plate, dodaci i naknade zaposlenih, opredeljena su u skladu sa sledećim propisima:

1. Zakon o primanjima narodnih poslanika u Narodnoj skupštini Republike Srbije („Službeni glasnik RS“, br. 7/91, 22/91, 28/91, 48/91-dr.zakon, 68/91, 44/98-dr.zakon i 34/01-dr.zakon), kojim su utvrđeni pravo na rad u Narodnoj skupštini, naknade i druga primanja narodnih poslanika.

2. Zakon o platama u državnim organima i javnim službama (“Službeni glasnik RS”, broj 34/01, 62/06 – dr. zakon, 116/08 – dr. zakon, 92/11, 99/11 – dr. zakon, 10/13, 55/13, 99/14 i 21/16 - dr.zakon), kojim su utvrđeni koeficijenti za obračun plata narodnih poslanika i pravni osnov nadležnog odbora za utvrđivanje osnovice za obračun tih plata.

3. Zakon o Narodnoj skupštini („Službeni glasnik RS“, br. 9/10 i 108/13 - dr.zakon), kojim je predviđeno pravo narodnog poslanika na naknadu plate po prestanku poslaničke funkcije.

4. Zakon o izmenama i dopunama Zakona o platama državnih službenika i nameštenika („Službeni glasnik RS“, broj 108/13) - članom 3. Zakona propisano je da danom stupanja na snagu ovog zakona prestaju da se primenjuju odredbe drugih zakona kojima se uređuje ostvarivanje prava na naknadu plate po prestanku funkcije. Navedeni zakon je stupio na snagu 7. decembra 2013. godine kada je prestala da se primenjuje odredba člana 43. Zakona o Narodnoj skupštini („Službeni glasnik RS“, broj 9/10);

5. Zakon o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava („Službeni glasnik RS“, broj 116/14)

6. Poslovnik Narodne skupštine ("Službeni glasnik RS", broj 20/12 – prečišćen tekst)

7. Odluka Administrativnog odbora o ostvarivanju prava narodnih poslanika na stalni rad u Narodnoj skupštini Republike Srbije 28 broj 112 - 230/04 od 9. februara 2004. godine, kojom je utvrđeno da svi narodni poslanici, od dana potvrđivanja mandata mogu biti na stalnom radu u Narodnoj skupštini.

8. Odluka Administrativnog odbora o visini naknade koja se isplaćuje narodnim poslanicima koji ostvaruju pravo na zaradu od samostalne delatnosti 28 broj 120 - 1716/01 od 11. juna 2001. godine, kojom je utvrđeno pravo narodnih poslanika koji obavljaju samostalnu delatnost na mesečnu naknadu u iznosu 80% plate narodnog poslanika na stalnom radu u Narodnoj skupštini. Bruto platu poslanika čini neto plata narodnog poslanika uvećana za poreze na dohodak građana i socijalne doprinose i to: Porez na zarade - 10%, Doprinosi za PIO - 12%, Doprinosi za zdravstveno osiguranje - 5,15% (Ukupno: Doprinosi na teret zaposlenog - 19,9% kao i Doprinosi na teret poslodavca - 17,15%). Na osnovu Zakona o porezu na dohodak građana računa se porez prema propisanoj stopi u iznosu od 10% i to tako što se bruto zarada umanji za poresko oslobođenje i na to se primenjuje poreska stopa.

9. Na osnovu člana 5. stav 1. Zakona o primanjima narodnih poslanika u Narodnoj skupštini Republike Srbije doneta su rešenja o platama narodnih poslanika, na osnovu kojih se vrši obračun razlika u plati. U skladu sa važećim propisima bruto zarada narodnog poslanika umanjuje se za stopu normiranih troškova u iznosu od 20% da bi se dobio oporezivi prihod, na koji se prema Zakonu o doprinosima i porezu na dohodak građana obračunava 24% doprinose za PIO i 20% na ime poreza na dohodak građana.

10. Odluka Administrativnog odbora o poslaničkoj naknadi broj 120 - 1105/09 - prečišćen tekst od 27. marta 2009. godine sa izmenama od 24. aprila 2009. godine, kojom je utvrđeno pravo narodnog poslanika na naknadu troškova za službena putovanja zbog učešća u radu na sednicama Narodne skupštine i njenih radnih tela i način ostvarivanja tog prava (naknada troškova za korišćenje privatnog automobila, troškovi hotelskog smeštaja za vreme održavanja sednica Narodne skupštine i njenih radnih tela, naknada za zakup stana u Beogradu, naknada troškova za odvojeni život od porodice).

11. Zakon o izmenama i dopunama Zakona o budžetskom sistemu (''Službeni glasnik RS'' broj 72/19), član 4. stav 3. tačka 9) propisano je da će se izuzetno u 2019. godini, povećati plate kod ostalih korisnika sredstava budžeta Republike Srbije - za 8%, a stavom 5. istog člana utvrđeno je da će se navedeno povećanje vršiti počev od plate za novembar 2019. godine. Visina osnovice za obračun plate narodnog poslanika, sa navedenim uvećanjem iznosi 9.636,18 dinara, sa pripadajućim porezom i doprinosom za obavezno socijalno osiguranje, a za imenovana lica u Narodnoj skupštini visina osnovice za obračun plate, sa navedenim uvećanjem iznosi 3.276,63 dinara sa pripadajućim porezom i doprinosima za obavezno socijalno osiguranje.

12. Uredba o naknadi troškova i otpremnini državnih službenika i nameštenika („Službeni glasnik RS“, br. 98/07 – prečišćen tekst, 84/14 i 84/15), kojom je uređeno pravo na naknadu troškova koji nastaju u vezi sa službenim putovanjima u zemlji i inostranstvu.

13. Posebni kolektivni ugovor za državne organe („Službeni glasnik RS”, broj 38/2019) koji uređuje pravo izabranih, imenovanih i postavljenih lica u državnom organu koja nemaju položaj državnog službenika ili nameštenika pravo na plaćeno odsustvo, neplaćeno odsustvo, solidarnu pomoć, jubilarnu nagradu, novogodišnji poklon, minuli rad i dužinu godišnjeg odmora shodno odredbama tog ugovora.

14. Uputstva Ministarstva finansija za pripremu budžeta Republike Srbije za 2020. godinu i projekcijama za 2021. i 2022. godinu.

Sredstva za ove namene opredeljena su u iznosu od ......... 293.639.000 dinara

412 - Socijalni doprinosi na teret poslodavca

Sredstva opredeljena na ekonomskoj klasifikaciji 412 – Socijalni doprinosi na teret poslodavca, namenjena su za finansiranje socijalnih doprinosa prema važećim propisima o stopama socijalnih doprinosa: Porez na zarade - 10%, Doprinosi za PIO - 12%, Doprinosi za zdravstveno osiguranje - 5,15% (Ukupno: 17,15%). Na osnovu Zakona o porezu na dohodak građana računa se porez prema propisanoj stopi u iznosu od 10% i to tako što se bruto zarada umanji za poresko oslobođenje i na to se primenjuje poreska stopa.

Sredstva za ove namene opredeljena su u iznosu od .........47.607.000 dinara

413 - Naknade u naturi

Sredstva opredeljena na ekonomskoj klasifikaciji 413 – Naknade u naturi, namenjena su za finansiranje korišćenja mesta za parkiranje. Narodni poslanici imaju pravo na besplatno korišćenje mesta za parkiranje putničkog automobila u tri garaže u Beogradu u dane kada službeno borave u Beogradu u vezi sa obavezama koje imaju u Narodnoj skupštini odnosno njenim radnim telima. Visina ovih rashoda planirana je na osnovu izvršenih rashoda tokom prethodnih godina.

Sredstva za ove namene opredeljena su u iznosu od ......... 2.000.000 dinara

414 – Socijalna davanja zaposlenima

Sredstva opredeljena na ekonomskoj klasifikaciji 414 – Socijalna davanja zaposlenima, namenjena su za finansiranje naknade za bolovanja preko 30 dana, naknade za porodiljska odsustva, otpremnine u slučaju smrti zaposlenog ili člana uže porodice, otpremnine u slučaju ukidanja radnog mesta usled usvajanja novog Pravilnika o unutrašnjem uređenju i sistematizaciji radnih mesta, pomoć u medicinskom lečenju zaposlenog ili člana uže porodice.

Sredstva za ove namene opredeljena su u iznosu od .........1.000.000 dinara

415 – Naknade troškova za zaposlene (narodni poslanici)

Sredstva opredeljena na ekonomskoj klasifikaciji 415 – Naknade za odvojen život od porodice, namenjena su za finansiranje prava narodnog poslanika na zakup stana u Beogradu i naknadu za odvojen život od porodice u skladu sa Odlukom Administrativnog odbora 28 broj 120-1105/09 - prečišćen tekst od 27. marta 2009. godine sa izmenama od 23. aprila 2009. godine.

Sredstva za ove namene opredeljena su u iznosu od .........7.000.000 dinara

##### 416 – Nagrade zaposlenima i ostali posebni rashodi

Sredstva opredeljena na ekonomskoj klasifikaciji 416 – Nagrade zaposlenima i ostali posebni rashodi, planirana su za jubilarne nagrade narodnih poslanika na stalnom radu u Narodnoj skupštini, koje se isplaćuju u skladu sa Posebnim kolektivnim ugovorom za državne organe („Službeni glasnik RS”, broj 38/2019).

Sredstva za ove namene opredeljena su u iznosu od ......... 1.500.000 dinara

417 - Poslanički dodatak

Sredstva opredeljena na ekonomskoj klasifikaciji 417 – Poslanički dodatak, namenjena su za finansiranje prava narodnih poslanika na poslanički dodatak u mesečnom paušalnom iznosu, za vršenje poslaničke dužnosti u izbornoj jedinici, u visini od 40% neto plate narodnog poslanika na stalnom radu u Narodnoj skupštini. Visina sredstava je određena prema Uputstvu Ministarstva finansija za pripremu budžeta Republike Srbije za 2020. godinu i projekcijama za 2021. i 2022. godinu.

Sredstva za ove namene opredeljena su u iznosu od .........157.740.000 dinara

421 – Stalni troškovi

Sredstva opredeljena na ekonomskoj klasifikaciji 421 – Stalni troškovi, Odlukom o korišćenju službenih fiksnih i mobilnih telefona u prostorijama Narodne skupštine 28 br. 404 - 2149/11, koju je doneo Administrativni odbor na sednici održanoj 14. juna 2011. godine, utvrđeno je pravo pojedinih lica u Narodnoj skupštini na korišćenje službenog mobilnog telefona. Takođe na ovoj ekonomskoj klasifikaciji opredeljena su i sredstva za troškove platnog prometa i bankarskih usluga.

Sredstva za ove namene opredeljena su u iznosu od ......... 100.000 dinara

4221 - Troškovi za službena putovanja u zemlji

Sredstva opredeljena na ekonomskoj klasifikaciji 4221 – Troškovi za službena putovanja u zemlji, namenjena su za finansiranje prava narodnih poslanika na naknadu troškova za vreme održavanja sednica Narodne skupštine, sednice odbora i njenih radnih tela, koja se održavaju u sedištu i van sedišta Narodne skupštine, kao i učestvovanje na javnim slušanjima, okruglim stolovima, seminarima, konferencijama i drugim skupovima od značaja za vršenje poslaničke funkcije.

Troškovi za službena putovanja u zemlji obračunavaju se na sledeći način:

1. Dnevnica za službena putovanja u zemlji - U skladu sa članom 9. Uredbe o naknadi troškova državnih službenika i nameštenika. Uredbom o izmenama i dopunama Uredbe o naknadi troškova i otpremnini državnih službenika i nameštenika („Sl. Glasnik RS“, broj 84/15), doneta 06. oktobra 2015. godine, sa početkom važnosti od 14. oktobra 2015. godine, po kojoj je promenjen iznos dnevnice za službeni put u zemlji na 150 dinara, kao i dnevnice za službeni put u inostranstvo na 15 evra za sve zemlje. Stupanjem na snagu Zakona o izmenama i dopunama zakona o porezu na dohodak građana plaća se porez po stopi od 10%. Socijalni doprinosi se ne plaćaju jer se ova naknada, bez obzira na iznos, ne smatra zaradom prema Zakonu o radu.
2. Naknada troškova smeštaja za službena putovanja u zemlji - prema priloženom računu.
3. Naknada troškova prevoza za službena putovanja u zemlji – neoporeziv iznos do visine priloženih računa prevoznika u javnom saobraćaju.
4. Naknada za korišćenje sopstvenog automobila u službene svrhe – neoporeziv iznos do 30% cene za jedan litar pogonskog goriva po pređenom kilometru. Preko neoporezivog iznosa plaća se porez prema Zakonu o izmenama i dopunama zakona o porezu na dohodak građana po stopi od 10%.

Sredstva za ove namene opredeljena su u iznosu od ......... 99.700.000 dinara

4222 - Troškovi službenih putovanja u inostranstvo

Sredstva opredeljena na ekonomskoj klasifikaciji 4222 – Troškovi službenih putovanja u inostranstvu, namenjena su za finansiranje službenih putovanja narodnih poslanika radi realizacije planiranih poseta parlamentima drugih država i učešća na skupovima u organizaciji Evropskog parlamenta, regionalnih institucija, regionalnih foruma, kao i drugih međunarodnih organizacija i institucija.

U Narodnoj skupštini su obrazovane delegacije za učešće u radu Parlamentarne skupštine Saveta Evrope (PSSE), Parlamentarne skupštine Organizacije za evropsku bezbednost i saradnju (OEBS), Interparlamentarne unije (IPU), Parlamentarna skupština NATO-a kao i delegacije za učešće u radu drugih parlamentarnih institucija (Parlamentarna skupština Mediterana, Parlamentarna skupština Centralno – evropske inicijative, Parlamentarna skupština Crnomorske ekonomske saradnje, Interparlamentarna skupština pravoslavlja, Parlamentarna skupština Organizacije dogovora o kolektivnoj bezbednosti (ODKB), Parlamentarna skupština Frankofonije, Interparlamentarna konferencija za Zajedničku bezbednost i odbrambenu politiku i Zajedničku spoljnu i bezbednosnu politiku, Jadransko – Jonska inicijativa i druge).

Sredstva za ove namene opredeljena su u iznosu od .........50.000.000 dinara

423 - Usluge po ugovoru

Sredstva opredeljena na ekonomskoj klasifikaciji 423 – Usluge po ugovoru namenjena su za usluge štampanja materijala (vizit karte i ostalo), i ostale nepredviđene usluge.

Sredstva za ove namene opredeljena su u iznosu od .........100.000 dinara

482 - Porezi, obavezne takse, kazne i penali

Sredstva za ove namene opredeljena su u iznosu od ......... 1.000 dinara

483 - Novčane kazne i penali po rešenju sudova

Sredstva za ove namene opredeljena su u iznosu od .........1.000 dinara

**NARODNA SKUPŠTINA - STRUČNE SLUŽBE Funkcija 130 - Opšte usluge**

**Program** **2101**- Funkcionisanje Službe Narodne skupštine

**Programska aktivnost** **0003** – **Pružanje podrške narodnim poslanicima u obavljaju poslaničke funkcije**

Služba Narodne skupštine vrši stručne i druge poslove za potrebe Narodne skupštine, njenih odbora, narodnih poslanika i poslaničkih grupa, polazeći od ustavno – pravnog položaja Narodne skupštine i potrebe narodnih poslanika da u potpunosti odgovore obavezama u vršenju svoje funkcije, a posebno sa aspekta potrebe usklađivanja domaćeg zakonodavstva sa zakonodavstvom Evropske unije i ostvarivanja kontrolne funkcije Narodne skupštine. Radi obavljanja ovih poslova planirana su sredstva za održavanje i unapređenje rada sistema elektronskog parlamenta uz korišćenje najsavremenijih informacionih, tehnoloških i drugih elektronskih sistema.

Na ovoj budžetskoj funkciji opredeljena su sredstva za finansiranje rashoda vezanih za obezbeđenje uslova za rad Službe Narodne skupštine, u iznosu od 1.422.985.000 dinara.

411 - Plate, dodaci i naknade

Sredstva opredeljena na ekonomskoj klasifikaciji 411 – Plate, dodaci i naknade, namenjena su za finansiranje plata zaposlenih u Službi Narodne skupštine. Sredstva opredeljena za ove namene planirana su na osnovu Zakona o platama državnih službenika i nameštenika i Uputstva Ministarstva finansija za pripremu budžeta Republike Srbije za 2020. godinu i projekcijama za 2021. i 2022. godinu.

U okviru obima ovih opredeljenih sredstava, predviđena su i sredstva za isplatu rada državnih službenika i nameštenika dužeg od radnog vremena, u skladu sa Zakonom o platama državnih službenika i nameštenika i Zakonom o radu, a po nalogu rukovodioca organizacione jedinice;

Obračun i isplata plata zaposlenih vrši se na osnovu Zakona o platama državnih službenika i nameštenika („Službeni glasnik RS“ br. 62/06, 63/06-ispravka, 115/06-ispravka, 101/07, 99/10, 108/13 i 99/14), kojim je utvrđen koeficijent za obračun plata. Osnovica za obračun plata zaposlenih je jedinstvena i utvrđuje se za svaku budžetsku godinu zakonom o budžetu Republike Srbije.

Sredstva za ove namene opredeljena su u iznosu od ......... 452.441.000 dinara

412 - Socijalni doprinosi na teret poslodavca

Sredstva opredeljena na ekonomskoj klasifikaciji 412 – Socijalni doprinosi na teret poslodavca, namenjena su za finansiranje socijalnih doprinosa prema važećim propisima o stopama socijalnih doprinosa na bruto plate zaposlenih u Službi Narodne skupštine. Osnovica za obračun socijalnih doprinosa su bruto plate zaposlenih.

Sredstva za ove namene opredeljena su u iznosu od .........77.709.000 dinara

##### 413 - Naknade u naturi

Sredstva opredeljena na ekonomskoj klasifikaciji 413 – Naknade u naturi, namenjena su za finansiranje novogodišnjih paketića za decu narodnih poslanika i zaposlenih.

Sredstva za ove namene opredeljena su u iznosu od .........1.000 dinara

414 – Socijalna davanja zaposlenima

Sredstva opredeljena na ekonomskoj klasifikaciji 414 – Socijalna davanja zaposlenima, namenjena su za finansiranje naknade za bolovanja preko 30 dana, otpremnine u slučaju smrti zaposlenog ili člana uže porodice, pomoć u medicinskom lečenju zaposlenog ili člana uže porodice.

Sredstva za ove namene opredeljena su u iznosu od ......... 12.700.000 dinara

##### 415 - Naknade troškova za zaposlene

Sredstva opredeljena na ekonomskoj klasifikaciji 415 – Naknade troškova za zaposlene, planirana su za finansiranje naknada za prevoz na posao i sa posla zaposlenih koji koriste gradski saobraćaj. Pored troškova za gradski prevoz, zbog mesta stanovanja, zaposleni koriste međugradski prevoz za dolazak na posao sa prosečnim izdacima preko neoporezivog iznosa na koji iznos je shodno Zakonu o porezu na dohodak građana obračunat porez na dohodak građana.

Sredstva za ove namene opredeljena su u iznosu od ......... 21.000.000 dinara

##### 416 – Nagrade zaposlenima i ostali posebni rashodi

Sredstva opredeljena na ekonomskoj klasifikaciji 416 – Nagrade zaposlenima i ostali posebni rashodi, planirana su za jubilarne nagrade zaposlenima koje se isplaćuju u skladu sa Posebnim kolektivnim ugovorom za državne organe („Službeni glasnik RS”, broj 38/2019), naknade za rad Žalbene komisije Narodne skupštine, naknade za rad u povremenim radnim telima (anketni odbori i komisije).

Sredstva za ove namene opredeljena su u iznosu od .........5.000.000 dinara

###### 4211 - Troškovi platnog prometa i bankarskih usluga

Sredstva na ekonomskoj klasifikaciji 4211 – Troškovi platnog prometa i bankarskih usluga, opredeljena su za troškove platnog prometa i bankarskih usluga.

Sredstva za ove namene opredeljena su u iznosu od .........1.500.000 dinara

###### 4212 - Energetske usluge

Sredstva opredeljena na ekonomskoj klasifikaciji 4212 – Energetske usluge, namenjena su za finansiranje troška za energetske usluge koje obuhvataju planirane rashode za izmirenje obaveza prema javnim komunalnim preduzećima za utrošenu električnu energiju, za grejanje i nabavku uglja.

Sredstva za ove namene opredeljena su u iznosu od ......... 72.300.000 dinara

4213 - Komunalne usluge

Sredstva opredeljena na ekonomskoj klasifikaciji 4213 – Komunalne usluge, namenjena su za finansiranje usluga vodovoda i kanalizacije; održavanje zelenila; za dezinsekciju i deratizaciju; doprinosi za korišćenje vode, usluge čišćenja snega na platoima ispred objekata Narodne skupštine.

Sredstva za ove namene opredeljena su u iznosu od ......... 17.800.000 dinara

4214 - Usluge komunikacija

Sredstva na ekonomskoj klasifikaciji 4214 – Usluge komunikacija, opredeljena su za finansiranje rashoda Službe Narodne skupštine, koristiće se za finansiranje isplate rashoda nastalih korišćenjem fiksnih telefonskih linija u objektima Narodne skupštine na Trgu Nikole Pašića broj 13 i Kralja Milana br. 14 i 16, rashoda vezanih za korišćenje mobilnih telefona, kao i rashoda za korišćenje kablovske televizije i internet usluga.

Sredstva za ove namene opredeljena su u iznosu od ......... 24.000.000 dinara

4215 - Troškovi osiguranja

Sredstva opredeljena na ekonomskoj klasifikaciji 4215 – Troškovi osiguranja, namenjena su za finansiranje osiguranja objekata, narodnih poslanika i zaposlenih u Službi Narodne skupštine.

Sredstva za ove namene opredeljena su u iznosu od ......... 6.000.000 dinara

4216 - Zakup imovine i opreme

Sredstva na ekonomskoj klasifikaciji 4216 – Zakup imovine i opreme, opredeljena su za finansiranje rashoda Službe Narodne skupštine i koristiće za finansiranje zakupa opreme za simultano prevođenje koja se koristi prilikom poseta stranih delegacija Narodnoj skupštini.

Sredstva za ove namene opredeljena su u iznosu od ......... 400.000 dinara

4219 - Ostali troškovi

Sredstva opredeljena na ekonomskoj klasifikaciji 4219 – Ostali troškovi, namenjena su za finansiranje ugovora, koji Narodna skupština na godišnjem nivou zaključuje sa RTS-om, kao i za finansiranje ostalih opštih troškova.

Sredstva za ove namene opredeljena su u iznosu od ......... 80.000.000 dinara

4221 - Troškovi službenih putovanja u zemlji

Sredstva na ekonomskoj klasifikaciji 4221 – Troškovi službenih putovanja u zemlji, opredeljena su za finansiranje rashoda Službe Narodne skupštine, za finansiranje troškova ishrane - dnevica, prevoza i hotelskog smeštaja za obavljenje službenih putovanja u zemlji za vozače i zaposlene u stručnoj službi Narodne skupštine koja su u funkciji izvršenja planiranih aktivnosti skupštinskih odbora, kao i učestvovanje na javnim slušanjima, okruglim stolovima, seminarima, konferencijama i drugim skupovima.

Sredstva za ove namene opredeljena su u iznosu od ......... 3.400.000 dinara

##### 4222 - Troškovi službenih putovanja u inostranstvo

Sredstva na ekonomskoj klasifikaciji 4222 – Troškovi službenih putovanja u inostranstvu, opredeljena su za finansiranje rashoda Službe Narodne skupštine, za finansiranje namena za službena putovanja zaposlenih radi realizacije planiranih poseta parlamentima drugih država i učešća na skupovima u organizaciji Evropskog parlamenta, regionalnih institucija, regionalnih foruma, kao i drugih međunarodnih organizacija i institucija.

Na ovoj poziciji su i troškovi za službena putovanja zaposlenih koji prate narodne poslanike, članove delegacija Narodne skupštine.

Sredstva za ove namene opredeljena su u iznosu od ......... 14.900.000 dinara

4231 - Administrativne usluge

Sredstva opredeljena na ekonomskoj klasifikaciji 4231 – Administrativne usluge, opredeljena su za finansiranje rashoda Službe Narodne skupštine i namenjena su za finansiranje sledećih namena: angažovanje prevodilaca za strane jezike za potrebe predsednika Narodne skupštine i narodnih poslanika, usluge spoljne agencije za prevođenje, usluge prevođenja za sve organizacione jedinice. Takođe, na ovoj poziciji su planirana i sredstva za ostvarivanje prava narodnog poslanika da na sednici Narodne skupštine govori i pisane dokumente u radu Narodne skupštine, predviđene Poslovnikom, podnosi na svom jeziku (član 9. stav 2. Zakona o Narodnoj skupštini), kao i ostale administrativne usluge.

Sredstva za ove namene opredeljena su u iznosu od ......... 7.200.000 dinara

4232 - Kompjuterske usluge

Sredstva opredeljena na ekonomskoj klasifikaciji 4232 – Kompjuterske usluge, namenjena su za finansiranje usluga za izradu i održavanje softvera, usluge održavanja računara i ostale kompjuterske usluge, za redovan rad Narodne skupštine.

Sredstva za ove namene opredeljena su u iznosu od .........38.173.000 dinara

4233 - Usluge obrazovanja i usavršavanja zaposlenih

Sredstva opredeljena na ekonomskoj klasifikaciji 4233 – Usluge obrazovanja i usavršavanja zaposlenih, opredeljena su za finansiranje rashoda Službe Narodne skupštine, finansiranje polaganja stručnih ispita (državni ispiti, ispiti za dobijanje stručnih zvanja) kao i sredstva za kotizacije, savetovanja tj. prisustva na raznim seminarima radi stručne edukacije zaposlenih.

Sredstva za ove namene opredeljena su u iznosu od ......... 12.000.000 dinara

4234 - Usluge informisanja

Sredstva opredeljena na ekonomskoj klasifikaciji 4234 – Usluge informisanja, opredeljena su za finansiranje rashoda Službe Narodne skupštine, za finansiranje: pres klipinga, objavljivanje tendera i informacija, informisanja javnosti, TV striming, usluge novinske agencije za pregled vesti i ostale medijske usluge.

Sredstva za ove namene opredeljena su u iznosu od ......... 9.906.000 dinara

4235 - Stručne usluge

Sredstva opredeljena na ekonomskoj klasifikaciji 4235 – Stručne usluge, namenjena su za finansiranje, i to:

- inženjerske usluge stručnog i konzervatorskog nadzora, inženjerske usluge vršenje stručnog nadzora nad izvođenjem arhitektonsko građevinskih radova i radova na mašinskim i elektro instalacijama u objektima Narodne skupštine, vršenje projektantskog nadzora nad izvođenjem arhitektonsko građevinskih radova i radova na mašinskim i elektro instalacijama u objektima Narodne skupštine, vršenje konzervatorskog nadzora nad izvođenjem arhitektonsko građevinskih radova i radova na mašinskim i elektro instalacijama u objektima Narodne skupštine od strane Gradskog i Republičkog zavoda za zaštitu spomenika kulture, inženjerska usluga izrade arhitektonsko - građevinskog projekta izvedenog stanja konstrukcije i građevinske fizike objekta u Kralja Milana 14, inženjerska usluga izrade projekata restauracije i konzervacije umetničkih dela u korišćenju Narodne skupštine, ugovor o konsultanstkim uslugama u iznalaženju trajnog rešenja problema sleganja konstruktivnog sistema objekta Doma Narodne skupštine, integralno sa trajnim rešenjem problema dugoročne stabilnosti dimaničke i statičke održivosti konstruktivnog sistema objekta uz kontrolu seizmičke otpornosti u programiranim i očekivanim seizmičkim aktivnostima u doglednom periodu;

- ostalo angažovanje stručnjaka za izradu analiza i izveštaja iz oblasti rada odbora (za sve odbore), angažovanje lica u ekspediciji, stenobirou i daktilobirou, digitalizacija rukopisa stenografskih beležaka 1914. – 1918. godina, stručne usluge.

Sredstva za ove namene opredeljena su u iznosu od ......... 25.520.000 dinara

4237 - Troškovi reprezentacije

Sredstva opredeljena na ekonomskoj klasifikaciji 4237 – Troškovi reprezentacije opredeljena su za finansiranje rashoda Službe Narodne skupštine, a raspored i korišćenje opredeljenih sredstava za rad Službe Narodne skupštine odobrava generalni sekretar Narodne skupštine.

Sredstva za ove namene opredeljena su u iznosu od ......... 5.652.000 dinara

4239 - Ostale opšte usluge

Sredstva opredeljena na ekonomskoj klasifikaciji 4239 – Ostale opšte usluge opredeljena su za finansiranje naknada članovima lekarske ekipe, angažovanim licima službe obezbeđenja Ministarstva unutrašnjih poslova i Uprave za zajedničke poslove republičkih organa u vreme održavanja sednica Narodne skupštine, korišćenja VIP salona i Biznis salona na aerodromu prilikom odlaska i dolaska sa službenog putovanja i ostale opšte usluge.

Sredstva za ove namene opredeljena su u iznosu od ......... 25.000.000 dinara

4243 - Medicinske usluge

Sredstva opredeljena na ekonomskoj klasifikaciji 4243 – Medicinske usluge, namenjena su za finansiranje sistematskih pregleda zaposlenih, preventivni pregled i ispitivanje propisane opreme za rad i radnu sredinu.

Sredstva za ove namene opredeljena su u iznosu od ......... 5.000.000 dinara

4251 - Tekuće popravke i održavanje zgrada i objekata

Sredstva opredeljena na ekonomskoj klasifikaciji 4251 – Tekuće popravke i održavanje zgrada i objekata, namenjena su za finansiranje redovnog održavanja i servisiranja instalacija centralnog grejanja, molersko farbarski radovi na tekućem održavanju objekta, tekuće i intervento održavanje instalacija vodovoda i kanalizacije u objektima Narodne skupštine, zamena oštećenih staklenih površina, tekuće održavanje niskonaponskih elektroinstalacija, pranje prozora i zavesa u izvođenju specijalizovanih servisa, pranje i održavanje tekstilnih i podnih obloga i mermenih podova u izvođenju specijalizovanih servisa, tekuće održavanje elektroagregata i verifikacia kvaliteta niskonaponskih instalacija sa termovizijskom kontrolom.

Sredstva za ove namene opredeljena su u iznosu od ......... 34.080.000 dinara

4252 - Tekuće popravke i održavanje opreme

Sredstva opredeljena na ekonomskoj klasifikaciji 4252 – Tekuće popravke i održavanje opreme, opredeljena su za finansiranje izvođenja radova na restauraciji i konzervaciji umetničkih dela u korišćenju Narodne skupštine, tekuće održavanje platformi za prevoz invalidnih lica, tekuće održavanje liftovskih postrojenja, bravarski radovi na tekućem održavanju objekta koje koristi Narodna skupština, tekuće održavanje trafo stanice, tekuće i interventno održavanje i servisiranje postojećih klima sistema za grejanje, hlađenje i ventilaciju, tekuće održavanje postojećih split sistema, održavanje konferencijskog sistema, održavanje sistema video nadzora, servisiranje sistema dojave i gašenja požara, odmašćivanje i čišćenje sistema masne i opšte ventilacije, kontrolni pregledi (redovno šestomesečno i petogodišnje ispitivanje sudova PP aparata na hladni vodeni pritisak) i servisiranje PP aparta i hidrantske opreme, pregled i servis sistema tehničke zaštite rezervoara mazuta, pregled i provera ispravnosti opreme za rad protivpožarne zažtite, održavanje fotokopir aparata i profesionalnih skenera, održavanje štamaprskih mašina, održavanje doradnih knjigovezačkih mašina i noževa, navijanje i održavanje mašina za frankiranje službene pošte i nabavka doplatnih markica, održavanje mrežne opreme, IT opreme, telefonske centrale, redovno preventivno održavanje UPS sistema i održavanje i popravka štampača i MF uređaja.

Sredstva za ove namene opredeljena su u iznosu od ......... 63.444.000 dinara

##### 4261 – Administrativni materijali

Sredstva na ekonomskoj klasifikaciji 4261 – Administrativni materijal, opredeljena su za finansiranje rashoda Službe Narodne skupštine, namenjen za finansiranje nabavke kancelarijskog materijala, materijala koji se koristi za štampanje, fotokopiranje, snimanje, umnožavanje i koričenje skupštinskih akata.

Sredstva za ove namene opredeljena su u iznosu od ......... 28.248.000 dinara

##### 4263 - Materijali za obrazovanje i usavršavanje zaposlenih

Sredstva opredeljena na ekonomskoj klasifikaciji 4263 – Materijali za obrazovanje i usavršavanje zaposlenih, namenjena su za finansiranje godišnje pretplate na dnevne listove, stručne publikacije i literaturu koju narodni poslanici i zaposleni u Službi Narodne skupštine koriste za svoj rad: pretplate na službene glasnike, službene listove, nabavka zakonskih propisa, kupovina dnevne i mesečne štampe, troškovi nabavke stručne literature; elektronske baze podataka; instalacije ili on lajn pristupa (Ekspert, Paragraf net, Paket propisa 5+).

Sredstva za ove namene opredeljena su u iznosu od ......... 13.092.000 dinara

4267 - Sredstva za nabavku medicinskog materijala

Sredstva opredeljena na ekonomskoj klasifikaciji 4267 – Sredstva za nabavku medicinskog materijala, namenjena su za finansiranje nabavke medicinskog materijala za lekarsku ekipu u Domu Narodne skupštine.

Sredstva za ove namene opredeljena su u iznosu od ......... 180.000 dinara

##### 4268 - Materijali za domaćinstvo i ugostiteljstvo

Sredstva opredeljena na ekonomskoj klasifikaciji 4268 – Materijal za domaćinstvo i ugostiteljstvo, namenjena su za finansiranje materijala koji se koristi za održavanje higijene u objektima Narodne skupštine.

Sredstva za ove namene opredeljena su u iznosu od ......... 6.000.000 dinara

4269 - Materijali za posebne namene

Sredstva na ekonomskoj klasifikaciji 4269 – Materijal za posebne namene, namenjen je za finansiranje rashoda Službe Narodne skupštine, i to: potrošni materijal koji se koristi za rad stolara, vodoinstalatera, električara, frigoriste, telefoniste i montera centralnog grejanja; nabavka rezervnih delova za usisivače i potrošnog materijala, nabavka sitnog inventara i pomoćnih sredstava za održavanje higijene, nabavka i izrada identifikacionih kartica konferencijskog sistema, sredstava i oprema za ličnu zaštitu na radu, nabavka zastava za protokolarne aktivnosti, izrada akreditacija za medije, nabavka dodatne računarske opreme, alata i sitnog inventar.

Sredstva za ove namene opredeljena su u iznosu od ......... 17.640.000 dinara

4621 - Tekuće dotacije međunarodnim organizacijama - kontribucije

Sredstva opredeljena na ekonomskoj klasifikaciji 4621 – Tekuće dotacije međunarodnim organizacijama - kontribucije, opredeljena su za finansiranje rashoda Službe Narodne skupštine, namenjena su za finansiranje godišnjih kontribucija članarine u Međunarodnim organizacijama, čiji je član Narodna skupština.

Sredstva za ove namene opredeljena su u iznosu od ......... 26.000.000 dinara

|  |  |  |  |
| --- | --- | --- | --- |
| Međunarodna organizacija | Oznaka valute | Godišnji iznos članarine | Plan za 2020. godinu |
| Međunarodne članarine, OEBS | EUR | 4.836 | 573.066,00 |
| Parlamentarna skupština Mediterana | EUR | 37.070 | 4.392.795,00 |
| Interparlamentarna unija | CHF | 16.000 | 1.896.000,00 |
| Parlamentarna skupština Crnomorske ekonomske saradnje | EUR | 133.190 | 15.783.015,00 |
| Interparlamentarna skupština pravoslavlja | EUR | 10.000 | 1.185.000,00 |
| Grupa 12+ | EUR | 596 | 70.625,00 |
| Članstvo generalnog sekretara parlamenata u IPU | CHF | 400 | 47.400,00 |
| Rezerva (iznosa godišnje članarine i članstva) |  |  | 2.052.099,00 |
| U k u p n o: |  |  | 26.000.000,00 |

482 - Porezi, obavezne takse, kazne i penali

Sredstva opredeljena na ekonomskoj klasifikaciji 482 – Porezi, obavezne takse, kazne i penali, namenjena su za finansiranje rashoda nastalih na osnovu poreza na imovinu, obaveznih taksi i novčanih kazni i penala.

Sredstva za ove namene opredeljena su u iznosu od ......... 500.000 dinara

483 - Novčane kazne i penali po rešenju suda

Sredstva opredeljena na ekonomskoj klasifikaciji 483 - Novčane kazne i penali po rešenju suda, namenjena su za finansiranje novčanih kazni i penala po rešenju sudova.

Sredstva za ove namene opredeljena su u iznosu od ......... 1.000 dinara

5113 - Kapitalno održavanje zgrada i objekata

Sredstva opredeljena na ekonomskoj klasifikaciji 5113 – Kapitalno održavanje zgrada i objekata, namenjena su za finansiranje rekonstrukcije liftova u zgradi Kralja Milana 14, radova za sisteme klimatizacije i radova na elektroinstalacijama.

Sredstva za ove namene opredeljena su u iznosu od ......... 61.200.000 dinara

5114 – Projektno planiranje

Sredstva opredeljena na ekonomskoj klasifikaciji 5114 – Projektno planiranje, namenjena su za finansiranje izrade projekta izmene i dopune postojećih projekata za objekte Narodne skupštine i drugih projekata.

Sredstva za ove namene opredeljena su u iznosu od ......... 7.200.000 dinara

5122 - Administrativna oprema

Sredstva opredeljena na ekonomskoj klasifikaciji 5122 – Administrativna oprema, namenjena su za finansiranje nabavke štamparskih mašina, skenera, nabavka sitnog drvenog mobilijara, metalnih magacinskih polica,nabavka aktivne mrežne opreme, nabavka audio i video opreme razne namene.

Sredstva za ove namene opredeljena su u iznosu od ......... 186.240.000 dinara

5151 - Nematerijalna imovina

Sredstva opredeljena na ekonomskoj klasifikaciji 5151 –Nematerijalna imovina, namenjena su za finansiranje programa za zaštitu IT infrastrukture, izrade intranet aplikacija, za nabavku licenci i nabavku knjiga za biblioteku.

Sredstva za ove namene opredeljena su u iznosu od ......... 61.558.000 dinara

**Program** **2101**- Politički sistem

**Programska aktivnost** **0002** – **Redovan rad Republičke izborne komisije**

Na ovoj budžetskoj funkciji opredeljena su sredstva za finansiranje rashoda vezanih za obezbeđenje uslova za redovan rad Republičke izborne komisije, u iznosu od 29.251.000 dinara.

416 – Nagrade zaposlenima i ostali posebni rashodi

Sredstva na ekonomskoj klasifikaciji 4161 – Nagrade članovima komisija, opredeljena su za naknade članovima Republičke izborne komisije i zaposlenima u Službi Narodne skupštine angažovanim za potrebe Republičke izborne komisije, u skladu sa Odlukom Republičke izborne komisije o naknadama i drugim troškovima vezanim za rad Republičke izborne komisije 02 Broj 120-163/09 od 15. jula 2009. godine i Zakonom o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava („Službeni glasnik RS“, broj 116/14 i 95/18).

U okviru iste ekonomske klasifikacije obezbeđuju se i sredstva za pripadajuće poreze i doprinose, u skladu sa Zakonom o porezu na dohodak građana („Službeni glasnik RS“, br. 24/01, 80/02, 80/02 – dr. zakon, 135/04, 62/06, 65/06 – ispravka, 31/09, 44/09, 18/10, 50/11, 91/11 – odluka US, 93/12, 114/12 – odluka US, 47/13, 48/13 – ispravka, 108/13, 57/14, 68/14 – dr. zakon, 112/15 i 113/17) i Zakonom o doprinosima za obavezno socijalno osiguranje („Službeni glasnik RS“, br. 84/04, 61/05, 62/06, 5/09, 52/11, 101/11, 47/13, 108/13, 57/14, 68/14 – dr zakon,112/15 i 113/17 i 95/18).

Sredstva za ove namene opredeljena su u iznosu od ......... 23.200.000 dinara

421 – Stalni troškovi

Sredstva na ekonomskoj klasifikaciji 4211 – Troškovi platnog prometa i bankarskih usluga, opredeljena su za troškove platnog prometa, u skladu sa Uredbom o jedinstvenoj tarifi po kojoj se naplaćuju naknade za usluge koje vrši Uprava za trezor („Službeni glasnik RS“, br. 116/13, 80/14, 12/15, 96/17, 12/16 – dr. propis, 7/17 – dr. propis i 7/18 – dr. propis i 5/19-dr.propis).

Sredstva na ekonomskoj klasifikaciji 4214 – Usluge komunikacija, opredeljena su za troškove korišćenja mobilnih telefona u skladu sa Odlukom o naknadama i drugim troškovima vezanim za rad Republičke izborne komisije.

U okviru iste ekonomske klasifikacije obezbeđuju se i sredstva za pripadajuće poreze i doprinose, u skladu sa Zakonom o porezu na dohodak građana i Zakonom o doprinosima za obavezno socijalno osiguranje.

Sredstva za ove namene opredeljena su u iznosu od ......... 1.150.000 dinara

422 – Troškovi putovanja

Sredstva na ekonomskoj klasifikaciji 4221 – Troškovi službenih putovanja u zemlji, planirana su za troškove dolaska na sednice Republičke izborne komisije za članove Republičke izborne komisije sa prebivalištem van teritorije grada Beograda, shodno Uredbi o naknadi troškova i otpremnini državnih službenika i nameštenika („Službeni glasnik RS“, broj 98/07 - prečišćeni tekst, 84/14 i 84/15), a u skladu sa Uredbom o naknadama i drugim primanjima izabranih i postavljenih lica u državnim organima („Službeni glasnik RS“, broj 44/08-prečišćeni tekst i 78/12).

Sredstva na ekonomskoj klasifikaciji 4222 – Troškovi službenih putovanja u inostranstvo, planirana su za troškove putovanja članova Republičke izborne komisije radi učešća na Godišnjoj konferenciji Asocijacije evropskih izbornih zvaničnika (ACEEEO) i na drugim skupovima relevantnih međunarodnih organizacija, kao i po eventualnim pozivima stranih izbornih tela.

Sredstva za ove namene opredeljena su u iznosu od ......... 2.000.000 dinara

423 – Usluge po ugovoru

Sredstva na ekonomskoj klasifikaciji 4231 – Administrativne usluge, opredeljena su za usluge prevođenja akata Republičke izborne komisije.

Sredstva na ekonomskoj klasifikaciji 4233 – Usluge obrazovanja i usavršavanja zaposlenih, opredeljena su za kotizacije radi učešća na Godišnjoj konferenciji Asocijacije evropskih izbornih zvaničnika (ACEEEO) i na drugim skupovima relevantnih međunarodnih organizacija.

Sredstva na ekonomskoj klasifikaciji 4234 – Usluge informisanja, opredeljena su za usluge štampanja publikacija.

Sredstva na ekonomskoj klasifikaciji 4237 – Troškovi reprezentacije opredeljena su za troškove posluženja bezalkoholnih pića za vreme održavanja sednica Republičke izborne komisije ili sastanaka njenih radnih grupa, u skladu sa Odlukom o naknadama i drugim troškovima vezanim za rad Republičke izborne komisije.

Sredstva na ekonomskoj klasifikaciji 4239 – Ostale opšte usluge, opredeljena su za angažovanje lica za premeštanje i izlučivanje bezvrednog registraturskog materijala, koričenje arhivskih knjiga Republičke izborne komisije, i za ostale opšte usluge.

Sredstva za ove namene opredeljena su u iznosu od ......... 1.200.000 dinara

426 – Materijal

Sredstva na ekonomskoj klasifikaciji 4261 – Administrativni materijal, opredeljena su za finansiranje rashoda za nabavku materijala koji se koriste za izradu, snimanje, umnožavanje i čuvanje akata i drugih materijala nastalih u radu ili u vezi sa radom Republičke izborne komisije.

Sredstva za ove namene opredeljena su u iznosu od ......... 600.000 dinara

462 – Dotacije međunarodnim organizacijama

Sredstva opredeljena na ekonomskoj klasifikaciji 4621 – Tekuće dotacije međunarodnim organizacijama - kontribucije, planirana su za finansiranje godišnje članarine Republičke izborne komisije u Asocijaciji evropskih izbornih zvaničnika (ACEEEO).

Sredstva za ove namene opredeljena su u iznosu od ......... 300.000 dinara

482 – Porezi, obavezne takse, kazne i penali i 483 – Novčane kazne i penali po rešenju suda

Na ovim funkcionalnim klasifikacijama opredeljena su sredstva za slučaj da Republička izborna komisija bude obavezna da plati poreze, obavezne takse, kazne i penale kao i novčane kazne i penale po rešenju suda.

Sredstva za ove namene opredeljena su u iznosu od ......... 301.000 dinara

515 – Nematerijalna imovina

Sredstva opredeljena na ekonomskoj klasifikaciji 5151 – Nematerijalna imovina, opredeljena su za nabavku softvera za potrebe Republičke izborne komisije.

Sredstva za ove namene opredeljena su u iznosu od ......... 500.000 dinara

**Program** **2101**- Politički sistem

**Projekat** – **Izbori za narodne poslanike**

Na ovoj budžetskoj funkciji opredeljena su sredstva za finansiranje rashoda vezanih za spovođenje izbora za narodne poslanike, u iznosu od 1,171,300,000 dinara.

416 – Nagrade zaposlenima i ostali posebni rashodi

Sredstva na ekonomskoj klasifikaciji 4161 – Nagrade zaposlenima i ostali posebni rashodi, opredeljena su za naknade članovima Republičke izborne komisije i biračkih odbora u stalnom i proširenom sastavu, kao i za naknade članovima radnih tela Republičke izborne komisije, zaposlenima u Službi Narodne skupštine angažovanim za potrebe Republičke izborne komisije i licima angažovanim od strane opštinskih/gradskih uprava za rad na sprovođenju izbora.

U okviru iste ekonomske klasifikacije obezbeđuju se i sredstva za pripadajuće poreze i doprinose, u skladu sa Zakonom o porezu na dohodak građana i Zakonom o doprinosima za obavezno socijalno osiguranje.

Sredstva za ove namene opredeljena su u iznosu od ......... 824.886.000 dinara

421 – Stalni troškovi

Sredstva na ekonomskoj klasifikaciji 4211 – Troškovi platnog prometa i bankarskih usluga, opredeljena su za troškove platnog prometa, u skladu sa Uredbom o jedinstvenoj tarifi po kojoj se naplaćuju naknade za usluge koje vrši Uprava za trezor.

Sredstva na ekonomskoj klasifikaciji 4214 – Usluge komunikacija, opredeljena su za troškove korišćenja mobilnih telefona, poštanskih usluga i dostavu obaveštenja biračima o vremenu i mestu glasanja na izborima.

Sredstva na ekonomskoj klasifikaciji 4216 – Zakup imovine i opreme, opredeljena su za troškove zakupa prostorija koje su u privatnom vlasništvu, a određena su za biračka mesta, kao i zakupa prostorija za skladištenje izbornog materijala.

Sredstva za ove namene opredeljena su u iznosu od ......... 57.854.000 dinara

422 – Troškovi putovanja

Sredstva na ekonomskoj klasifikaciji 4221 – Troškovi službenih putovanja u zemlji, planirana su za troškove članova Republičke izborne komisije u stalnom i proširenom sastavu sa prebivalištem van teritorije grada Beograda, radi dolaska na sednice Republičke izborne komisije i troškove odlaska u upravne okruge radi primopredaje izbornog materijala pre i posle glasanja na izborima, shodno Uredbi o naknadi troškova i otpremnini državnih službenika i nameštenika, a u skladu sa Uredbom o naknadama i drugim primanjima izabranih i postavljenih lica u državnim organima.

Sredstva za ove namene opredeljena su u iznosu od ......... 7.000.000 dinara

423 – Usluge po ugovoru

Sredstva na ekonomskoj klasifikaciji 4231 – Administrativne usluge, opredeljena su za usluge prevođenja glasačkih listića i drugog izbornog materijala na jezike nacionalnih manjina, kao i prevod propisa Republičke izborne komisije.

Sredstva na ekonomskoj klasifikaciji 4233 – Usluge obrazovanja i usavršavanja zaposlenih, potrebna su za planiranje i sprovođenje posebnog programa stručnog usavršavanja organa za sprovođenje izbora u cilju unapređenja kapaciteta izborne administracije.

Sredstva na ekonomskoj klasifikaciji 4234 – Usluge informisanja, opredeljena su za usluge štampanja glasačkih listića i ostalog izbornog materijala, umnožavnjanje materijala, štampanje akreditacija za posmatrače i objavljivanja tendera i oglasa.

Sredstva na ekonomskoj klasifikaciji 4237 – Reprezentacija, opredeljena su troškove posluženja bezalkoholnih pića za vreme održavanja sednica Republičke izborne komisije ili sastanaka njenih radnih grupa.

Sredstva na ekonomskoj klasifikaciji 4239 – Ostale opšte usluge, opredeljena su za troškove isporuke izbornog materijala od štamparije JP „Službeni glasnik“ do sedišta upravnih okruga pre glasanja, troškove isporuke izbornog materijala od sedišta upravnih okruga do Republičke izborne komisije posle glasanja, troškove angažovanja lica preko omladinske zadruge za prijem i razvrstavanje izbornog materijala koji se nakon glasanja na izborima dostavlja u sedište Republičke izborne komisije i druge s tim povezane poslove.

Sredstva za ove namene opredeljena su u iznosu od ......... 140.500.000 dinara

426 – Materijal

Sredstva na ekonomskoj klasifikaciji 4261 – Administrativni materijal, opredeljena su za finansiranje troškova nabavke kancelarijskog materijala.

Sredstva na ekonomskoj klasifikaciji 4264 – Materijali za saobraćaj, opredeljena su za finansiranje rashoda za nabavku goriva za prevoz izbornog materijala.

Sredstva na ekonomskoj klasifikaciji 4269 – Materijali za posebne namene, opredeljena su za nabavku sprejeva za obeležavanja prsta birača, UV lampi za proveru da li je birač već glasao, glasačkih kutija, vreća za transport izbornog materijala i nabavku drugog materijala.

Sredstva za ove namene opredeljena su u iznosu od ......... 141.060.000 dinara